Blaze7451/Wiki-th-20250601 huggingface dataset:
ดาวดั่งธุลี

ดาวดั่งธุลี (The Stars, Like Dust) เป็นนิยายในชุดจักรวรรดิของไอแซค อสิมอฟ ซึ่งระยะเวลาตามท้องเรื่องอยู่ระหว่างชุดนักสืบหุ่นยนต์กับชุดสถาบันสถาปนา
ฉบับภาษาไทยแปลและเรียบเรียง ปฏิยุกต์ ตีพิมพ์โดย  สำนักพิมพ์สมิต

**ดูเพิ่ม**
 รายชื่อนิยายวิทยาศาสตร์- ลาแล้วโลก (นิยายในชุดจักรวรรดิ)- The Current of Space (นิยายในชุดจักรวรรดิ)

**ดาวน์โหลดไฟล์ PDF ดาวดั่งธุลี ขนาด 144 MB : https://drive.google.com/file/d/1y9nPH3NTDnCF_NAj_iHovXiOJO4ZfZOi/view?usp=sharing**
ดดาวดั่งธุลี
หมวดหมู่:ไอแซค อสิมอฟ
หมวดหมู่:งานเขียนของไอแซก อสิมอฟ
จักรวรรดิ (ชุดหนังสือ)

นิยายชุดจักรวรรดิ เป็นการรวมเอานิยาย 3 เล่มที่มีเนื้อหาไม่เกี่ยวข้องกัน แต่อยู่ในจักรวาลเดียวกันของไอแซค อสิมอฟ มารวมกันเป็นชุด โดยชุดจักรวรรดินี้มีระยะเวลาตามท้องเรื่องอยู่หลังจากชุดนักสืบหุ่นยนต์ และอยู่ก่อนชุดสถาบันสถาปนา
ทั้งสามเรื่องใช้ฉากหลังเป็นจักรวรรดิสากลจักรวาล ซึ่งเป็นรูปแบบการปกครองในโลกอนาคตในจินตนาการของอสิมอฟ สิ่งคล้ายๆ กันที่ปรากฏคือ ระบบไฮเปอร์ไดรว์, ปืนแสง, แส้กดประสาท จุดเชื่อมเรื่องอีกอย่างหนึ่งคือในหนังสือ สถาบันสถาปนาและโลก อสิมอฟได้เปิดเผยว่าโลกในจักรวาลนั้นพบกับปัญหากัมมันตภาพรังสี ซึ่งเคยเอ่ยถึงในดาวดั่งธุลีและ Pebble in the Sky
นิยายในชุดมี 3 เล่ม คือ- ดาวดั่งธุลี (The Star, Like Dust)- ลาแล้วโลก (The Current of Space)- ปถวีกลางเวหน (Pebble in the Sky) แปลไทยครั้งแรก ก.พ. 2565- Blind Alley (เรื่องสั้น)

**แหล่งข้อมูลอื่น**
  Detailed timeline for the Robots and Foundation Universe-  วิวัฒนาการของหุ่นยนต์ - ลำดับเรื่องในจักรวาลหุ่นยนต์ date=2005-11-27 
หมวดหมู่:บันเทิงคดีแนววิทยาศาสตร์
หมวดหมู่:ไอแซค อสิมอฟ
จักรวาลของอสิมอฟ

จักรวาลของอสิมอฟ ในหนังสือกำเนิดสถาบันสถาปนา (Prelude to Foundation)  ไอแซค อสิมอฟได้แนะนำลำดับการอ่านหนังสือของเขาที่เกี่ยวข้องกันในคำนำ หนังสือทั้งหมดในชุดจะต่อกันเป็นเรื่องหลวมๆ ครอบคลุมระยะเวลาตั้งแต่โลกยุคปี 2000 ไปจนถึงอีกหลายหมื่นปีข้างหน้า เรียงตามระยะเวลาในเรื่องได้ดังนี้

**ชุดหนังสือ**

**ชุดหุ่นยนต์ (เรื่องสั้น)**
 ข้าคือหุ่นยนต์#1 - I, Robot- ข้าคือหุ่นยนต์#2 - The Rest of Robot- The Complete Robot รวมเรื่องสั้นหุ่นยนต์ของอสิมอฟ (บางส่วนซ้ำกับ ข้าคือหุ่นยนต์#1,#2 )- Robot Dreams รวมเรื่องสั้นอีกชุดของอสิมอฟ (เรื่องบางส่วนซ้ำกับ Complete Robot)- มนุษย์สองร้อยปี - The Bicentennial Man

**ชุดนักสืบหุ่นยนต์**
 นครโลหะ -  The Cave of Steel- นครสุริยะ - The Naked Sun- นครอรุณรุ่ง - The Robot of Dawn- นครหุ่นยนต์ - Robot and Empire

**ชุดแคลิบัน**
Isaac Asimov's Caliban (1993) โดย Roger MacBride Allen
*Isaac Asimov's Inferno (1994) โดย Roger MacBride Allen
*Isaac Asimov's Utopia (1996) โดย Roger MacBride Allen

**ชุดจักรวรรดิ**
 ดาวดั่งธุลี (The Star, Like Dust)- ลาแล้วโลก (The Current  of Space)- ปถวีกลางเวหน (Pebble in the Sky)

**ชุดสถาบันสถาปนา**
 กำเนิดสถาบันสถาปนา - Prelude to Foundation- สถาบันสถาปนาไตรภาคที่สอง
#  สุดหนทางสถาบันสถาปนา - Foundation's Fear  โดย Gregory Benford
#  ฝ่าวิกฤตสถาบันสถาปนา - Foundation and Chaos  โดย Greg Bear
#  ชัยชนะของสถาบันสถาปนา - Foundation's Triumph โดย David Brin- สู่เส้นทางสถาบันสถาปนา - Forward the Foundation- สถาบันสถาปนาไตรภาคแรก
#  สถาบันสถาปนา - Foundation
#  สถาบันสถาปนาและจักรวรรดิ - Foundation and Empire
#  สถาบันสถาปนาแห่งที่สอง - Second Foundation- สถาบันสถาปนาและปฐมภพ - Foundation's Edge- สถาบันสถาปนาและโลก - Foundation and Earth

**เรื่องที่ไม่อยู่ในชุด**
หนังสือเหล่านี้ไม่นับให้อยู่ในชุดโดยอสิมอฟ แต่ในเรื่องมีกล่าวถึงตัวละครหรือเหตุการณ์บางส่วนในชุดบ้างเล็กน้อย- จุดดับแห่งนิรันดร์ - The End of Eternity- เนเมซิส 5000 ปีข้างหน้า - Nemesis
หมวดหมู่:บันเทิงคดีแนววิทยาศาสตร์
หมวดหมู่:ไอแซค อสิมอฟ
การหาร

แบ่งเป็นส่วนเท่ากัน แต่ล่ะส่วนคือการหาร
การหาร (division) ในทางคณิตศาสตร์ คือ การดำเนินการเลขคณิตที่เป็นการดำเนินการผันกลับของการคูณ (เช่น200÷20=20×___=200)และบางครั้งอาจกล่าวได้ว่าเป็นการทำซ้ำการลบ คือการแบ่งออกหรือเอาออกเท่า ๆ กัน จนกระทั่งตัวตั้งเหลือศูนย์ (หารลงตัว) เช่น a÷b=c (โดยbไม่ใช่ 0)
ถ้า
 a × b = c
เมื่อ b ไม่เท่ากับ 0 แล้ว
 a = c ÷ b
(อ่านว่า "c หารด้วย b") ตัวอย่างเช่น 6 ÷ 3 = 2 เพราะว่า 2 × 3 = 6
ในนิพจน์ข้างบน a คือ ผลหาร, b คือ ตัวหาร และ c คือ ตัวตั้งหาร
นิพจน์ c ÷ b มักเขียนแทนด้วย  (เศษส่วน) โดยเฉพาะในคณิตศาสตร์ขั้นสูง (รวมถึงการประยุกต์ในวิทยาศาสตร์และวิศวกรรม) และในภาษาโปรแกรม การเขียนแบบนี้ มักใช้แทนเศษส่วน ซึ่งยังไม่ต้องการหาค่า
ในภาษาอื่น ๆ ที่ไม่ใช่ภาษาอังกฤษ c ÷ b มักเขียนว่า c : b ซึ่งในภาษาอังกฤษ จะใช้เครื่องหมายทวิภาค (:) เมื่อมันเกี่ยวข้องกับสัดส่วน
สำหรับการหารด้วยศูนย์นั้น ไม่นิยาม

**ขั้นตอนการหาร**
วิธีหารแบบยุคลิดคือทฤษฎีบทคณิตศาสตร์ที่กล่าวถึงผลลัพธ์จากการหารของจำนวนเต็มปกติไว้อย่างเที่ยงตรง ที่สำคัญทฤษฎีนี้ยืนยันว่าจำนวนเต็มที่เรียกว่าผลลัพธ์ q และเศษ r มีอยู่เสมอและมีเพียงค่าเดียวสำหรับตัวตั้ง a และตัวหาร d โดยที่ d ≠ 0 ทฤษฎีอย่างเป็นรูปนัยกล่าวไว้ดังนี้: มีจำนวนเต็ม q และ r เพียงคู่เดียวที่ a = qd + r และ 0 ≤ r < | d | โดยที่ | d | แทนค่าสัมบูรณ์ของ d

**การหารจำนวนจริง**
การหารจำนวนจริงสองจำนวน จะให้ผลลัพธ์เป็นจำนวนจริง เมื่อตัวหารไม่เท่ากับ 0. นิยามว่า  = c ก็ต่อเมื่อ a = cb และ b ≠ 0

**ดูเพิ่ม**
 การหารยาว
หมวดหมู่:เลขคณิตมูลฐาน
หมวดหมู่:การดำเนินการทวิภาค
หมวดหมู่:การหาร
วิกิพีเดีย:วันนี้ในอดีต/16 เมษายน

16 เมษายน:- พ.ศ. 2460 (ค.ศ. 1917) – วลาดีมีร์ เลนินเดินทางกลับเปโตรกราดจากสวิสเซอร์แลนด์ และเข้าร่วมขบวนการบอลเชวิคในรัสเซีย- พ.ศ. 2486 (ค.ศ. 1943) – อัลแบร์ท โฮฟมัน นักเคมีชาวสวิส (ในภาพ) ค้นพบผลก่ออาการโรคจิตในแอลเอสดี- พ.ศ. 2490 (ค.ศ. 1947) – เบอร์นาร์ด บอรุค นักการเงินและที่ปรึกษาประธานาธิบดีชาวอเมริกัน เริ่มใช้คำว่า "สงครามเย็น" ในการอธิบายความสัมพันธ์อันตึงเครียดระหว่างสหรัฐอเมริกากับสหภาพโซเวียตหลังสงครามโลกครั้งที่สองยุติ- พ.ศ. 2503 (ค.ศ. 1960) – โผน กิ่งเพชรได้เป็นแชมป์โลกมวยสากลอาชีพชาวไทยคนแรก หลังชกชนะคะแนนปัสกวล เปเรซ นักมวยชาวอาร์เจนตินา- พ.ศ. 2550 (ค.ศ. 2007) – เกิดเหตุมือปืนบุกยิงที่มหาวิทยาลัยเวอร์จิเนียเทค ในเมืองแบล็กส์เบิร์ก รัฐเวอร์จิเนีย เป็นเหตุให้มีผู้เสียชีวิต 32 คน และมีผู้บาดเจ็บอีก 20 คน ก่อนก่ออัตวินิบาตกรรม นับเป็นเหตุบุกยิงที่มีผู้เสียชีวิตมากที่สุดครั้งหนึ่งในประวัติศาสตร์สหรัฐ
ดูเพิ่ม: 15 เมษายน – 16 เมษายน – 17 เมษายน
จดหมายเหตุ – รายชื่อบทความวันนี้ในอดีต
วรรณคดี

วรรณคดี หมายถึง วรรณกรรมหรืองานเขียนที่ยกย่องกันว่าดี มีสาระ และมีคุณค่าทางวรรณศิลป์ การใช้คำว่าวรรณคดีเพื่อประเมินค่าของวรรณกรรมเกิดขึ้นในพระราชกฤษฎีกาตั้งวรรณคดีสโมสรในสมัยรัชกาลที่ 6 (พระบาทสมเด็จพระมงกุฎเกล้าเจ้าอยู่หัว)

**วรรณคดีในภาษาไทย**
วรรณคดีในภาษาไทย ตรงกับคำว่า "Literature" ในภาษาอังกฤษ โดยคำว่า Literature ในภาษาอังกฤษมาจากภาษาละติน แปลว่า การศึกษาระเบียบของภาษา ซึ่งในภาษาอังกฤษจะมีความหมายหลายอย่าง ดังนี้
# อาชีพการประพันธ์
# งานเขียนในสมัยใดสมัยหนึ่ง
# งานประพันธ์ที่ได้รับการยกย่องจากนักวิจารณ์ และผู้อ่านทั่วไป
สำหรับในภาษาไทย วรรณคดี ปรากฏครั้งแรกในหนังสือพระราชกฤษฎีกาตั้งวรรณคดีสโมสร วันที่ 23 กรกฎาคม พ.ศ. 2457 โดยมีความหมายคือ หนังสือที่ได้รับยกย่องว่าแต่งดี นั้นคือมีการใช้ภาษาอย่างดี มีศิลปะการแต่งที่ยอดเยี่ยมทั้งด้านศิลปะการใช้คำ ศิลปะการใช้โวหารและถูกต้องตามหลักไวยากรณ์ และภาษานั้นให้ความหมายชัดเจน ทำให้เกิดการโน้มน้าวอารมณ์ผู้อ่านให้คล้องตามไปด้วย กล่าวง่าย ๆ คือ เมื่อผู้อ่าน ๆ แล้วทำให้เกิดความรู้สึกซาบซึ้ง ตื่นเต้นดื่มด่ำ หนังสือเล่มใดอ่านแล้วมีอารมณ์เฉย ๆ ไม่ซาบซึ้งตรึงใจและทำให้น่าเบื่อถือว่าไม่ใช่วรรณคดี หนังสือที่ทำให้เกิดความรู้สึกดื่มด่ำดังกล่าวนี้จะต้องเป็นความรู้สึกฝ่ายสูง คือทำให้เกิดอารมณ์ความนึกคิดในทางที่ดีงาม ไม่ชักจูงในทางที่ไม่ดี
การศึกษาวรรณคดีโดยวิเคราะห์ตามประเภท สามารถแบ่งได้เป็นประเภทต่าง ๆ ได้ดังต่อไปนี้- วรรณคดีคำสอน - วรรณคดีศาสนา - วรรณคดีนิทาน - วรรณคดีลิลิต - วรรณคดีนิราศ - วรรณคดีเสภา - วรรณคดีบทละคร - วรรณคดีเพลงยาว - วรรณคดีคำฉันท์ - วรรณคดียอพระเกียรติ - วรรณคดีคำหลวง - วรรณคดีปลุกใจ

** ดูเพิ่ม**
 วรรณกรรม- รายชื่อวรรณคดีไทย

**แหล่งข้อมูลอื่น ๆ**
  ความแตกต่างระหว่างวรรณกรรมและวรรณคดี date=2005-11-28 -  ความหมายของวรรณคดีและวรรณกรรม date=2009-05-21  จากเว็บไซต์ของสถาบันภาษาไทย ของ สำนักวิชาการและมาตรฐานการศึกษา สำนักงานคณะกรรมการการศึกษาขั้นพื้นฐาน
วิกิพีเดีย:วันนี้ในอดีต/17 เมษายน

17 เมษายน:- พ.ศ. 2438 (ค.ศ. 1895) – จักรวรรดิญี่ปุ่นและต้าชิงลงนามสนธิสัญญาชิโมโนเซกิ เป็นการยุติสงครามจีน-ญี่ปุ่นครั้งที่หนึ่ง- พ.ศ. 2504 (ค.ศ. 1961) – กองกำลังชาวคิวบาพลัดถิ่นติดอาวุธซึ่งมีซีไอเอสนับสนุน เริ่มการบุกครองคิวบา โดยยกพลขึ้นบกบริเวณอ่าวหมู มีเป้าหมายโค่นล้มรัฐบาลใหม่ของคิวบาที่มีฟีเดล กัสโตรเป็นนายกรัฐมนตรี- พ.ศ. 2514 (ค.ศ. 1971) – ก่อตั้งรัฐบาลชั่วคราวบังกลาเทศ ซึ่งมีอะฮ์มัด ทาจุดดินเป็นนายกรัฐมนตรี หลังปากีสถานตะวันออกประกาศเอกราช- พ.ศ. 2518 (ค.ศ. 1975) – กองกำลังเขมรแดง ภายใต้การนำของพล พต (ในภาพ) เข้ายึดครองกรุงพนมเปญ เป็นการยุติสงครามกลางเมืองกัมพูชา และสถาปนากัมพูชาประชาธิปไตย- พ.ศ. 2527 (ค.ศ. 1984) – มีการลงนามในสนธิสัญญาสันติภาพยุติสงครามสามร้อยสามสิบห้าปีระหว่างเนเธอร์แลนด์กับหมู่เกาะซิลลี อย่างเป็นทางการ โดยที่ทั้งสองฝ่ายไม่มีผู้เสียชีวิตหรือได้รับบาดเจ็บ 
ดูเพิ่ม: 16 เมษายน – 17 เมษายน – 18 เมษายน 
จดหมายเหตุ – รายชื่อบทความวันนี้ในอดีต
เรียงความ

เรียงความ เป็นศิลปะอย่างหนึ่งในการใช้ภาษาเรียบเรียงความคิดเป็นเรื่อง โดยแสดงความคิด ความรู้สึก จินตนาการ และความเข้าใจ ด้วยภาษาที่ถูกต้อง สละสลวย 
ในความหมายที่เฉพาะทางมากขึ้น เรียงความ จะหมายถึงการเขียนที่มีรูปแบบค่อนข้างตายตัว กล่าวคือประกอบด้วย คำนำ เนื้อเรื่อง และบทสรุป  ซึ่งแตกต่างจากความเรียงที่มีรูปแบบในการเขียนที่กว้างกว่า  ในความหมายนี้ เรียงความที่ดีจะต้องมี 3 อย่างนี้- เอกภาพ คือ ความเป็นอันหนึ่งอันเดียวกัน หมายความว่าไม่ให้เขียนนอกเรื่องเด็ดขาด- สัมพันธภาพ คือ ความสัมพันธ์กัน หมายถึง ข้อความแต่ละข้อความหรือแต่ละย่อหน้าจะต้องมีความสัมพันธ์เกี่ยวเนื่องกัน- สารัตถภาพ คือ การเน้นสาระสำคัญของย่อหน้าแต่ละย่อหน้า และของเรื่องทั้งหมด โดยใช้ประโยคสั้น ๆ สรุปกินความทั้งหมด 

**เรียงความกับความเรียง**
คำสองคำนี้มักถูกใช้สับสนกัน  ถ้าพิจารณาในความหมายที่กว้างของเรียงความ ซึ่งหมายถึงกิจกรรมการเรียบเรียงความคิดแล้ว ความเรียงก็จะจัดว่าเป็นเรียงความรูปแบบหนึ่ง  
ดังที่ฐะปะนีย์ นาครทรรพได้กล่าวไว้ว่า "...ความเรียงนั้นก็คือ เรียงความ อย่างหนึ่งนั่นเอง มีผู้เทียบให้ตรงกับภาษาอังกฤษว่า Essay" 
อย่างไรก็ตาม ถ้ามองในความหมายเฉพาะทางเราจะพบว่าความเรียงนั้นสามารถมีขอบเขต และกลวิธีในการเขียนได้มากกว่า
หมวดหมู่:วรรณกรรมทั่วไป
บิลโบ แบ๊กกิ้นส์

บิลโบ แบ๊กกิ้นส์ (Bilbo Baggins) เป็นตัวละครสำคัญตัวหนึ่งในปกรณัมของเจ. อาร์. อาร์. โทลคีน เขาปรากฏในนิยายเรื่องเดอะฮอบบิท และเดอะลอร์ดออฟเดอะริงส์ในฐานะผู้ครองแหวนคนที่ห้า 

**ประวัติ**
บิลโบเป็นชาวฮอบบิท เกิดเมื่อวันที่ 22 กันยายน ปี 2890 ของยุคที่สาม ในตระกูลแบ๊กกิ้นส์อันร่ำรวยแห่งฮอบบิตัน แคว้นไชร์  พ่อของเขาคือ บังโก แบ๊กกิ้นส์ และแม่คือ เบลลาดอนนา ตุ๊ก บิลโบจึงเป็นญาติกับตระกูลตุ๊กด้วย 
ในปี 2941 บิลโบได้ออกเดินทางผจญภัยไปกับเหล่าคนแคระ และพ่อมดเทาแกนดัล์ฟ ในภารกิจของธอริน โอเคนชิลด์ เพื่อทวงเอาภูเขาโลนลี่คืนมาจากมังกรสม็อก การผจญภัยครั้งนี้คือเรื่องราวที่บรรยายไว้ในหนังสือ เดอะฮอบบิท หรือ "There and Back Again" เขาต้องเดินทางผ่านริเวนเดลล์ ข้ามเทือกเขามิสตี้ เข้าป่าเมิร์ควู้ด จนไปถึงเอเรบอร์ ได้เข้าร่วมในสงครามห้าทัพ และช่วยธอริน โอเคนชิลด์ ชิงอาณาจักรของตนคืนได้ ระหว่างการเดินทางครั้งนั้นเองที่บิลโบได้พบกับกอลลัม และได้แหวนเอกมาอยู่ในความครอบครองด้วยความบังเอิญ แหวนยังไม่ทำร้ายเขาเนื่องจากช่วงนั้น เซารอนยังไม่ฟื้นคืนชีพ 
ในปี 2989 บิลโบได้อุปถัมภ์ โฟรโด แบ๊กกิ้นส์ มาเป็นทายาท โฟรโดเป็นลูกของโดรโก แบ๊กกิ้นส์ ลูกพี่ลูกน้องห่างๆ คนหนึ่งของเขา เมื่อโดรโกและพริมูล่า ภรรยาของเขาเสียชีวิตจากอุบัติเหตุทางน้ำ โฟรโดก็เป็นกำพร้า จึงได้ย้ายมาอยู่กับบิลโบที่แบ๊กเอนด์ และเรียกบิลโบว่า คุณลุง หลังจากฉลองวันเกิดครบรอบ 111 ปี ในวันที่ 22 กันยายน ปี 300 เขาเริ่มติดแหวน และเขาเริ่มรู้สึกว่าอำนาจแหวนมันแรงเกินเขารับไหว แกนดัล์ฟแนะนำให้ยกมันให้โฟรโด บิลโบจึงมรดกต่างๆ ให้แก่โฟรโด แล้วออกเดินทางไปพักผ่อนบั้นปลายชีวิตที่ริเวนเดลล์เผื่อเขียนหนังสือต่อให้จบ และได้พบกับโฟรโดกับเพื่อนๆระหว่างที่พวกเขาพยายามทำลายแหวน เขามอบดาบสติงกับชุดเกราะให้โฟรโด ระหว่างนั้นเขาเห็นแหวนเอก แหวนจึงพยายามทดสอบเขา บิลโบพยายามชิงแหวนจากโฟรโด เขาได้เห็นความน่ากลัวของตัวเอง เขาจึงได้สติกับมา ต่อให้เขาจะไม่ตกเป็นทาสของแหวนแล้ว เขาขอโทษที่มอบภาระของแหวนให้โฟรโด และ รู้สึกผิดที่พยามขโมยแหวนจากโฟรโด บิลโบใช้ชีวิตยาวนาน และ เขาได้เรียนภาษาเอลฟ์ที่ริเวนเดลล์ หลังจากสงครามแหวน ต่อให้แหวนจะถูกทำลายไปแล้วบิลโบยังคงอ่อนแอเนื่องจากอำนาจแหวน และ โฟรโดเองก็ได้รับบาดเจ็บจากมีดมอร์กูลซึ่งไม่มีวันหายขาด และจะกลับมามีอาการหลอนทุกครั้งเมื่อครบรอบเหตุการณ์นั้นทุกๆ1ปี ทั้งบิลโบและโฟรโดไม่มีทางเลือกอื่นนอกจากเดินทางไปแผ่นดินอมตะ บิลโบเดินทางจากมิดเดิ้ลเอิร์ทเมื่อวันที่ 29 กันยายน ปี 3021 ของยุคที่สาม โดยล่องเรือจากเกรย์เฮเวนส์ไปสู่แผ่นดินอมตะพร้อมกับเอลรอนด์ กาลาเดรียล แกนดัล์ฟ และโฟรโด แบ๊กกิ้นส์ เพื่อใช้ชีวิตอมตะกับชาวอมตะที่เหลือในอามัน
หมวดหมู่:ตัวละครในเดอะฮอบบิท
หมวดหมู่:ตัวละครในเดอะลอร์ดออฟเดอะริงส์
อามา-กิ

ไฟล์:Ama-gi.svg|thumb|𒂼𒄄 ama-gi4 ในอักษรรูปลิ่มภาษาซูเมอร์
อามา-กิ (Ama-gi) เป็นศัพท์ภาษาซูเมอร์ที่เขียนเป็น 𒂼𒄄 ama-gi4 หรือ 𒂼𒅈𒄄 ama-ar-gi4 ซึ่งแปลว่า "เสรีภาพ", "การปล่อยจากความเป็นทาส", "การยกเว้นหนี้หรือภาระผูกพัน" และ "การฟื้นฟูบุคคลและทรัพย์สินให้กลับคืนสู่สภาพเดิม" เช่น การปลดหนี้ คำอธิบายอีกแบบ ได้แก่ "การกลับคืนสู่สภาพเดิม" และปลดปล่อยจากหนี้, ความเป็นทาส, ภาษี หรือการลงโทษ
คำนี้มีที่มาจากคำนาม ama "แม่" (บางครั้งมีเครื่องหมายกรณีกรรมรองเอ็นคลิติก (enclitic dative case) เป็น ar) และคำกริยาปัจจุบันกาลสมบูรณ์ gi4 "กลับมา, ฟื้นฟู, นำกลับ" ทำให้มีความหมายตรงตัวว่า "การกลับมาของแม่" ซามูเอล โนอาห์ เครเมอร์ นักอัสซีเรียวิทยา (Assyriologist) กล่าวถึงศัพท์นี้ว่าเป็นตัวอย่างแรกสุดของแนวคืดเสรีภาพ เขาเขียนไว้ใน ค.ศ. 1963 ว่า "เรายังคงไม่รู้ว่าทำไมภาพพจน์นี้มีความหมายว่า 'เสรีภาพ'" วลีนี้มีความคล้ายกับศัพท์ภาษาแอกแคดว่า anduraāru(m) แปลว่า "เสรีภาพ", "ข้อยกเว้น" และ "ปลดปล่อยจากการเป็น (หนี้) ทาส"
องค์กรอิสรนิยมจำนวนมากใช้อักษรรูปลิ่มนี้เป็นสัญลักษณ์ของตนเอง โดยอ้างเป็น "รูปเขียนแรกสุดเกี่ยวกับคำว่า 'เสรีภาพ'" 

**อ้างอิง**
หมวดหมู่:คำและวลีภาษาซูเมอร์
หมวดหมู่:จริยธรรม

หมวดหมู่:วัฒนธรรมทางจิตใจ
หมวดหมู่:สาขาของปรัชญา
หมวดหมู่:การอภิปราย
หมวดหมู่:พฤติกรรมมนุษย์
หมวดหมู่:สถาบันทางสังคม
หมวดหมู่:นามธรรม

หมวดหมู่:ความคิด
หมวดหมู่:โครงสร้าง
หมวดหมู่:นวัตกรรม
หมวดหมู่:การแก้ปัญหา
หมวดหมู่:การสร้างสรรค์
หมวดหมู่:Analogy
หมวดหมู่:มโนทัศน์
หมวดหมู่:วิกิพีเดีย

หมวดหมู่นี้เกี่ยวกับวิกิพีเดีย ในฐานะที่เป็นสารานุกรม สำหรับหน้าโครงการต่าง ๆ ของวิกิพีเดีย ดูที่ :หมวดหมู่:การบริหารวิกิพีเดีย
หมวดหมู่:สารานุกรมเสรี
หมวดหมู่:มูลนิธิวิกิมีเดีย
หมวดหมู่:โครงการของมูลนิธิวิกิมีเดีย
ปรัชญาตะวันออก

ปรัชญาตะวันออก ในความหมายของวัฒนธรรมตะวันตกมีความหมายกว้าง ครอบคลุมถึงแนวคิดทางปรัชญาของตะวันออก กล่าวคือทางเอเชียที่รวมถึงจีน อินเดีย ญี่ปุ่น และพื้นที่ทั่วไป
ส่วนใหญ่แล้วมหาวิทยาลัยในประเทศตะวันตก การเรียนการสอน และภาควิชาปรัชญาจะมุ่งศึกษาเฉพาะวิถีคิดและแนวคิดทางปรัชญาตะวันตก แต่ก็ยังมีข้อยกเว้นในหลายๆ ที่  ดังนั้นการใช้คำว่าปรัชญาในแวดวงวิชาการตะวันตกมักหมายถึงแนวคิดทางปรัชญาที่มีรากฐานมาจากกรีกโบราณ  และปรัชญาตะวันออกมักถูกมองข้าม  อย่างไรก็ตามการเชื่อมโยงระหว่างตะวันออกและตะวันตกในปัจจุบันนี้ช่วยลดช่องว่างทางวัฒนธรรมดังกล่าวไปได้มาก

**ดูเพิ่ม**
 ปรัชญาตะวันตก

**แหล่งข้อมูลอื่น**
  บทความและความคิดเห็นเกี่ยวกับประเด็นต่างๆ ที่เกี่ยวข้องกับปรัชญาตะวันออกในทางปฏิบัติ date=2004-12-05  (atmajyoti.org) 
หมวดหมู่:วัฒนธรรมตะวันออก
มวล

มวล (mass) เป็นคุณสมบัติหนึ่งของวัตถุ ที่บ่งบอกปริมาณของสสารที่วัตถุนั้นมี มวลเป็นแนวคิดหลักอันเป็นหัวใจของกลศาสตร์แบบดั้งเดิม รวมไปถึงแขนงวิชาที่เกี่ยวข้อง
หากแจกแจงกันโดยละเอียดแล้ว จะมีปริมาณอยู่ 3 ประเภทที่ถูกนิยามว่า มวล ได้แก่- มวลเฉื่อย (inertial mass) คือการวัดปริมาณความเฉื่อยของมวล ซึ่งหมายถึงปริมาณความต้านทานในการเปลี่ยนสถานะของการเคลื่อนไหว เมื่อมีแรงมากระทำ วัตถุที่มีมวลเฉื่อยน้อย จะสามารถเปลี่ยนแปลงสถานะการเคลื่อนไหวได้รวดเร็ว ในทางกลับกัน วัตถุที่มีมวลเฉื่อยมาก จะเปลี่ยนแปลงสถานะการเคลื่อนไหวได้ยากกว่า ตัวอย่างเช่น หากพยายามทำให้วัตถุ 2 ก้อนเคลื่อนที่โดยใช้แรงเท่ากัน วัตถุที่มีมวลเฉื่อยมาก จะเคลื่อนไหวได้น้อยกว่าวัตถุที่มีมวลเฉื่อยน้อย ภายในเวลาที่เท่ากัน
*มวลโน้มถ่วงกระทำ (active gravitational mass) คือการวัดปริมาณแรงโน้มถ่วงหรือสนามโน้มถ่วงที่วัตถุกระทำต่อวัตถุอื่น
*มวลโน้มถ่วงถูกกระทำ (passive gravitational mass) คือการวัดแรงโน้มถ่วงที่สนามโน้มถ่วงภายนอกกระทำต่อวัตถุ

**บรรณานุกรม**
 publisher=D. Adee 

**แหล่งข้อมูลอื่น**
 Stanford Encyclopedia of Philosophy: " The Equivalence of Mass and Energy" by Francisco Flores.- " The Mysteries of Mass," Scientific American, July 2005.-  Usenet Physics FAQ by John Baez:
** " Does mass change with velocity?"
** " What is the mass of a photon?"- " The Origin of Mass and the Feebleness of Gravity. date=2012-04-02 " Video of lecture by the Nobel Laureate Frank Wilczek.- Okun, L. B., " Photons, Clocks, Gravity and the Concept of Mass." Slides for a talk.-  The Apollo 15 Hammer-Feather Drop.-  Online mass units conversion. date=2021-03-22 
หมวดหมู่:มวล
หมวดหมู่:ปริมาณทางกายภาพ
หมวดหมู่:ปริมาณหน่วยฐานเอสไอ
ศตวรรษ

ศตวรรษ (century) คำนี้มาจากภาษาสันสกฤต ศต (หนึ่งร้อย) และ วรรษ (ปี) หมายถึงช่วงเวลาติดต่อกัน 100 ปี ในทุกระบบวันที่ ศตวรรษจะถูกกำหนดให้เป็นตัวเลขแบบมีลำดับ ดังนั้น เราจะกล่าวถึง "ศตวรรษที่สอง" แต่ไม่กล่าวว่า "ศตวรรษสอง"
ยังมีความเห็นไม่ตรงกันอยู่มากว่าจะนับปีหลักพัน (เช่น ปี 2000) ว่าเป็นปีแรกหรือปีสุดท้ายของศตวรรษ ความสับสนนี้มีหลักฐานปรากฏทุก ๆ ปี หลังจากปีคริสต์ศักราช 1500 และยิ่งเป็นสิ่งที่สับสนยิ่งขึ้นเมื่อมียุโรปได้มีการนำเลขอารบิกและแนวคิดของศูนย์เข้ามาใช้ ในช่วงคริสต์ศตวรรษที่ 20
ศตวรรษมีทั้งคริสต์ศตวรรษและพุทธศตวรรษ

**การนับ**
จะนับจากปีแรกของ ศตวรรษ ถึง ปีที่ที่ 1 (จาก 1-10) ถึงปีที่ 100
เช่น
# ศตวรรษที่ 21 จะนับตั้งแต่ปี 2001 ถึง 2100
# ศตวรรษที่ 15 จะนับตั้งแต่ปี 1401 ถึง 1500 ฯลฯ
วิธีจำก็คือ เริ่มปีที่ (ศตวรรษ x 100) -99 ถึง (ศตวรรษ x 100)

**ดูเพิ่ม**
 คริสต์ศตวรรษ- ปี- ทศวรรษ (10 ปี)- สหัสวรรษ (1000 ปี)

**อ้างอิง**
 "The Battle of the Centuries", Ruth Freitag, U.S. Government Printing Office. Available from the Superintendent of Documents, PO Box 371954, Pittsburgh, PA 15250- 7954. Cite stock no. 030-001-00153-9.
หมวดหมู่:หน่วยเวลา
หมวดหมู่:ศตวรรษ
วิกิพีเดีย:วันนี้ในอดีต/18 เมษายน

18 เมษายน: วันเอกราชในซิมบับเว (พ.ศ. 2523)- พ.ศ. 2049 (ค.ศ. 1506) – เริ่มการก่อสร้างมหาวิหารนักบุญเปโตรหลังปัจจุบัน (ในภาพ)  ในนครรัฐวาติกัน แทนมหาวิหารนักบุญเปโตรเดิม ซึ่งสร้างเสร็จมาตั้งแต่คริสต์ศตวรรษที่ 4- พ.ศ. 2398 (ค.ศ. 1855) – ราชอาณาจักรสยามลงนามสนธิสัญญาเบาว์ริง สนธิสัญญาทางพระราชไมตรีกับสหราชอาณาจักร ซึ่งมีเซอร์จอห์น เบาริง เป็นราชทูต มีสาระสำคัญคือการเปิดการค้าเสรีกับต่างประเทศ- พ.ศ. 2449 (ค.ศ. 1906) – เกิดแผ่นดินไหวครั้งรุนแรง ซึ่งทำให้เกิดอัคคีภัยในซานฟรานซิสโก รัฐแคลิฟอร์เนีย มีผู้เสียชีวิตกว่า 3,000 คน และประชากรเมืองกว่าครึ่งไร้ที่อยู่อาศัย- พ.ศ. 2481 (ค.ศ. 1938) – เจอร์รี ซีเกลและโจ ชุสเตอร์สร้างซูเปอร์แมน โดยเปิดตัวในแอ็กชันคอมิกส์ #1 หนังสือการ์ตูนซูเปอร์ฮีโรแท้จริงเล่มแรก- พ.ศ. 2485 (ค.ศ. 1942) – สงครามโลกครั้งที่สอง: เครื่องบินทิ้งระเบิด บี-25 มิตเชลล์ 16 ลำ จากเรือบรรทุกเครื่องบิน ยูเอสเอส ฮอร์เนต ของสหรัฐ ออกปฏิบัติการถล่มกรุงโตเกียว ในการตีโฉบฉวยดูลิตเติล
ดูเพิ่ม: 17 เมษายน – 18 เมษายน – 19 เมษายน
จดหมายเหตุ – รายชื่อบทความวันนี้ในอดีต
18 เมษายน

วันที่ 18 เมษายน เป็นวันที่ 108 ของปี (วันที่ 109 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 257 วันในปีนั้น

**เหตุการณ์**
 พ.ศ. 2398 (ค.ศ. 1855) - ในสมัยรัชกาลที่ 4 มีการลงนามในสนธิสัญญาทางพระราชไมตรีกับอังกฤษ โดยมีเซอร์จอห์น เบาริ่ง เป็นราชทูต สนธิสัญญานี้รู้จักกันในชื่อ "สนธิสัญญาเบาว์ริง", ไทยทำสัญญากับอังกฤษเรื่องอำนาจของกงสุลอังกฤษในไทย- พ.ศ. 2449 (ค.ศ. 1906) - เกิดแผ่นดินไหวขนาดใหญ่ ทำให้มีเพลิงไหม้ทำลายบ้านเรือนและทรัพย์สินในซานฟรานซิสโก รัฐแคลิฟอร์เนีย- พ.ศ. 2485 (ค.ศ. 1942) - สงครามโลกครั้งที่สอง: เครื่องบินทิ้งระเบิด บี-25 มิตเชลล์ 16 ลำ จากเรือบรรทุกเครื่องบิน ยูเอสเอส ฮอร์เน็ต ของสหรัฐ เข้าจู่โจมกรุงโตเกียว ในปฏิบัติการการจู่โจมดูลิตเติล- พ.ศ. 2523 (ค.ศ. 1980) - โรดีเชีย สถาปนาขึ้นเป็นสาธารณรัฐซิมบับเว- พ.ศ. 2526 (ค.ศ. 1983) - กลุมญิฮาดอิสลามวงระเบิดสถานทูตสหรัฐในกรุงเบรุต ประเทศเลบานอน มีผู้เสียชีวิต 1 คน บาดเจ็บ 120 คน- พ.ศ. 2535 (ค.ศ. 1992) - กลุ่มมูจาฮิดีนในอัฟกานิสถาน ล้มล้างรัฐบาลคอมมิวนิสต์สำเร็จ

**วันเกิด**
พ.ศ. 2341 (ค.ศ. 1798) - พระเจ้าบรมวงศ์เธอ กรมพระพิทักษเทเวศร์ (สิ้นพระชนม์ 16 เมษายน พ.ศ. 2406)
*พ.ศ. 2498 (ค.ศ. 1955) - ปรีชา ชนะภัย นักร้องชาวไทย
*พ.ศ. 2502 (ค.ศ. 1959) - พวง เชิญยิ้ม นักแสดงตลกชาวไทย
*พ.ศ. 2504 (ค.ศ. 1961) - เอลีซาแบ็ต บอร์น นายกรัฐมนตรีฝรั่งเศสคนที่ 25
*พ.ศ. 2510 (ค.ศ. 1967) - พอล โจนส์ อดีตนักฟุตบอลทีมชาติเวลส์- พ.ศ. 2517 (ค.ศ. 1974) - ยูโกะ อิโต นางแบบและนักแสดงหญืงชาวญี่ปุ่น- พ.ศ. 2519 (ค.ศ. 1976) - ฌอน แม็กไกวร์ นักแสดงและนักร้องชาวอังกฤษ- พ.ศ. 2522 (ค.ศ. 1979) - แมตทิว อัปสัน นักฟุตบอลชาวอังกฤษ- พ.ศ. 2528 (ค.ศ. 1985) - 
** วูกัช ฟาเบียญสกี นักฟุตบอลชาวโปแลนด์
** ศุกลวัฒน์ คณารศ นักแสดงชายชาวไทย- พ.ศ. 2530 (ค.ศ. 1987) - 
** โรซี่ ฮันทิงตัน-ไวท์ลีย์ นางแบบและนักแสดงชาวอังกฤษ
** เอลเลน วอกลอม นักแสดงชาวอเมริกัน- พ.ศ. 2531 (ค.ศ. 1988) - 
** รีการ์โด กาเบรียล อัลบาเรซ นักฟุตบอลชาวอาร์เจนตินา
** วาเนสซา เคอร์บี นักแสดงละครเวที โทรทัศน์ และภาพยนตร์ชาวอังกฤษ- พ.ศ. 2532 (ค.ศ. 1989) - 
** เจสสิก้า จอง นักร้องและนักธุรกิจชาวเกาหลี
** ซีรู อัลวีส นักฟุตบอลชาวบราซิล- พ.ศ. 2533 (ค.ศ. 1990) - วอยแชค ชแชนส์นือ นักฟุตบอลชาวโปแลนด์- พ.ศ. 2535 (ค.ศ. 1992) - 
** โคลอี เบนเน็ต นักแสดงและนักร้องชาวอเมริกัน
** ทรัพย์สิรี แต้รัตนชัย นักแบดมินตันชาวไทย- พ.ศ. 2538 (ค.ศ. 1995) - เวอร์จิเนีย การ์ดเนอร์ นักแสดงหญิงชาวอเมริกัน- พ.ศ. 2539 (ค.ศ. 1996) - แด็นเซิล ดึมฟรีส นักฟุตบอลชาวดัตช์- พ.ศ. 2540 (ค.ศ. 1997) - 
** โดนนี ฟัน เดอ เบก นักฟุตบอลชาวดัตช์
*พ.ศ. 2549 (ค.ศ. 2006) - เดชาวัต พรเดชาพิพัฒ (คอปเปอร์ BUS) ศิลปินบอยกรุ๊ปชาวไทย

**วันถึงแก่กรรม**
 พ.ศ. 2498 (ค.ศ. 1955) - อัลเบิร์ต ไอน์สไตน์ นักวิทยาศาสตร์ชาวเยอรมัน (เกิด 14 มีนาคม พ.ศ. 2442)

**วันสำคัญและวันหยุดเทศกาล**
 วันนักวิทยุสมัครเล่นโลก (World Amateur Radio Day)- วันชาติซิมบับเว (วันสาธารณรัฐ)

**แหล่งข้อมูลอื่น**
  BBC: On This Day-  Today in History: April 18 date=2005-11-14 
มเมษายน 18
หมวดหมู่:เมษายน
ออโตแคด

ออโตแคด (AutoCAD) เป็นโปรแกรมช่วยออกแบบด้วยคอมพิวเตอร์ (CAD - Computer Aided Drafting/Design) พัฒนาโดยบริษัทออโตเดสก์ (Autodesk, Inc.) สหรัฐอเมริกา รุ่นล่าสุดของโปรแกรมในปัจจุบัน (พ.ศ. 2563) คือ AutoCAD 2021 ซึ่งทำงานบนระบบปฏิบัติการMicrosoft และ Mac 
หมวดหมู่:ซอฟต์แวร์กราฟิกส์
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
มังกร (มิดเดิลเอิร์ธ)

มังกร (dragon) เป็นสิ่งมีชีวิตประเภทหนึ่งในจินตนิยายชุด มิดเดิลเอิร์ธ ของ เจ. อาร์. อาร์. โทลคีน ซึ่งสร้างขึ้นจากพื้นฐานความเชื่อเรื่องมังกรในตำนานของยุโรป
ตามปกรณัมของโทลคีน เผ่าพันธุ์มังกรถูกสร้างขึ้นโดยเทพอสูรมอร์กอธ ในยุคที่หนึ่งของอาร์ดา  มังกรตัวแรกที่ปรากฏตัวออกมามีชื่อว่า เกลารุง (Glaurung) ในหนังสือตำนานบุตรแห่งฮูริน กล่าวถึงมังกรว่า เป็นจิตวิญญาณที่ทรงพลังอำนาจ จึงเป็นไปได้ว่า มังกรก็เป็นเหล่าเทพไมอาร์จำนวนหนึ่งที่แปรพักตร์ไปรับใช้มอร์กอธ 

**ประเภทของมังกร**
จากบทประพันธ์ของโทลคีน สามารถแบ่งมังกรออกได้ด้วยสองลักษณะคือ

**ความสามารถในการเคลื่อนที่**
 พวกหนึ่งเป็นมังกรที่มีสี่ขา เดินด้วยสี่ขา แต่ก็สามารถเคลื่อนที่ไปด้วยการไถลเหมือนงู อันเป็นลักษณะที่บรรยายถึงการเคลื่อนที่ของเกลารุงในตำนานบุตรแห่งฮูริน - อีกพวกหนึ่งเป็นมังกรที่มีปีก สามารถบินได้ เช่น อังคากาลอน และ สม็อก มังกรบินปรากฏตัวครั้งแรกในสงครามแห่งความโกรธา หรือสงครามแห่งปวงเทพในคราวสิ้นสุดยุคที่หนึ่ง

**ความสามารถในการพ่นไฟ**
 มังกรที่พ่นไฟได้ เรียกว่ามังกรไฟ (Fire-Drakes) ภาษาเควนยาเรียกว่า Urulóki - มังกรที่พ่นไฟไม่ได้ เรียกว่า มังกรเย็น (Cold-Drakes) ปรากฏเรียกอยู่ในภาคผนวก ก ของ เดอะลอร์ดออฟเดอะริงส์ แต่ไม่ได้มีการกล่าวถึงเป็นการเฉพาะ จึงไม่แน่ชัดว่า เป็นเพียงมังกรที่พ่นไฟไม่ได้ หรือเป็นมังกรที่พ่นน้ำแข็ง/หิมะ กันแน่

**ลักษณะอื่นๆ**
มังกรของโทลคีนชื่นชอบทรัพย์สมบัติ โดยเฉพาะทองคำ เช่นเดียวกับมังกรในตำนานของยุโรป  มันมีความเฉลียวฉลาด เจ้าเล่ห์ และมีกำลังแข็งแรงมาก นอกจากนี้ยังมีอำนาจเวทมนตร์ที่เรียกว่า "มนตรามังกร" สามารถสะกดมนุษย์ได้ 
ไฟของมังกรมีความร้อนแรงมากจนสามารถหลอมแหวนแห่งอำนาจได้ แหวนสี่วงในแหวนชุดเจ็ดวงของคนแคระถูกละลายไปกับไฟของมังกร ถึงกระนั้นไฟของมังกรก็ยังไม่สามารถเผาแหวนเอกธำมรงค์ได้

**มังกรที่ปรากฏชื่อในเรื่อง**
 เกลารุง (Glaurung) มีสมญาว่า "บิดาแห่งมังกร" เป็นมังกรตัวแรกที่ปรากฏตัวบนมิดเดิลเอิร์ธ ถูกสังหารโดย ทูริน ทูรัมบาร์- อังคาลากอน (Ancalagon) มังกรดำ เป็นมังกรที่มีขนาดใหญ่ที่สุดและทรงพลังที่สุด และเป็นมังกรบินตัวแรก ถูกสังหารโดยเออาเรนดิล ในสงครามแห่งความโกรธา- สคาธา (Scatha) ถูกสังหารโดย แฟรม แห่งเอโอเธด (บรรพบุรุษของชาวโรฮัน)- สม็อก (Smaug) มังกรตัวสุดท้ายของมิดเดิลเอิร์ธ ถูกสังหารโดย บาร์ด ทายาทของกิริออน แห่งแคว้นเดล ปรากฏในเรื่องเดอะฮอบบิท
นอกจากนี้มีมังกรตัวอื่นๆ ที่ปรากฏในสงครามแห่งเบเลริอันด์ และการรบในคราวล่มสลายของกอนโดลิน แต่ไม่ได้ระบุชื่อไว้

**อ้างอิง**
  บทความเกี่ยวกับมังกรแห่งมิดเดิลเอิร์ธ ใน Encyclopedia of Arda
หมวดหมู่:สิ่งมีชีวิตในตำนานของโทลคีน
วิกิพีเดีย:วันนี้ในอดีต/19 เมษายน

19 เมษายน:- พ.ศ. 2318 (ค.ศ. 1775) – ยุทธการที่เลซิงตันและคอนคอร์ดเริ่มต้น นับเป็นยุทธนาการครั้งแรกในสงครามปฏิวัติอเมริกัน ระหว่างราชอาณาจักรบริเตนใหญ่และสิบสามอาณานิคม- พ.ศ. 2382 (ค.ศ. 1839) – การลงนามสนธิสัญญาลอนดอนรับรองเอกราชของเบลเยียมจากสหราชอาณาจักรเนเธอร์แลนด์อย่างเป็นทางการ- พ.ศ. 2499 (ค.ศ. 1956) – เกรซ เคลลี นักแสดงชาวอเมริกัน เข้าพิธีอภิเษกสมรสกับเจ้าชายแรนีเยที่ 3 แห่งโมนาโก- พ.ศ. 2486 (ค.ศ. 1943) – กองกำลังเยอรมันยกเข้าวอร์ซอเกตโต เพื่อล้อมจับชาวยิวที่เหลือ ทำให้เกิดการลุกฮือของชาวยิวครั้งแรก (ในภาพ) ในโปแลนด์ เพื่อต่อต้านการยึดครองของเยอรมนีระหว่างฮอโลคอสต์- พ.ศ. 2503 (ค.ศ. 1960) – นักศึกษาในประเทศเกาหลีใต้จัดการประท้วงนิยมประชาธิปไตยทั่วประเทศต่อประธานาธิบดีอี ซึง-มัน จนบังคับเขาให้ลาออก
ดูเพิ่ม: 18 เมษายน – 19 เมษายน – 20 เมษายน 
จดหมายเหตุ – รายชื่อบทความวันนี้ในอดีต
เว็บเบราว์เซอร์

การใช้เว็บเบราว์เซอร์หลักในประเทศต่าง ๆ ข้อมูลจาก  StatCounter.

เว็บเบราว์เซอร์  (web browser), เบราว์เซอร์ หรือ โปรแกรมท่องเว็บ คือโปรแกรมคอมพิวเตอร์ ที่ผู้ใช้สามารถดูข้อมูลและโต้ตอบกับข้อมูลสารสนเทศที่จัดเก็บในหน้าเว็บที่สร้างด้วยภาษาเฉพาะ เช่น ภาษาเอชทีเอ็มแอล ที่จัดเก็บไว้ที่เว็บเซอร์วิซหรือเว็บเซิร์ฟเวอร์หรือระบบคลังข้อมูลอื่น ๆ  โดยโปรแกรมค้นดูเว็บเปรียบเสมือนเครื่องมือในการติดต่อกับเครือข่ายคอมพิวเตอร์ขนาดใหญ่ที่เรียกว่าเวิลด์ไวด์เว็บ
เว็บเบราว์เซอร์ตัวแรกของโลกชื่อ เวิลด์ไวด์เว็บ ขณะเดียวกันเว็บเบราว์เซอร์ที่นิยมมากที่สุดในปัจจุบัน (พฤศจิกายน พ.ศ. 2565) คือ กูเกิล โครม รองลงมาคือไมโครซอฟท์ เอดจ์ และซาฟารี ตามลำดับ

**ประวัติ**
ทิม เบอร์เนิร์ส-ลี จากศูนย์วิจัยเซิร์น ได้คิดค้นระบบไฮเปอร์เท็กซ์ โปรแกรมค้นดูเว็บตัวแรกมีชื่อว่า เวิลด์ไวด์เว็บ แต่เว็บได้รับความนิยมอย่างจริงจังเมื่อ ศูนย์วิจัยเอ็นซีเอสเอ (NCSA) ของมหาวิทยาลัยอิลลินอยส์ เออร์แบนา-แชมเปญจน์ สหรัฐอเมริกา ได้คิดโปรแกรม โมเสก (MOSAIC) ซึ่งเป็นโปรแกรมค้นดูเว็บเชิงกราฟิก หลังจากนั้นทีมงานที่ทำโมเสกก็ได้ออกไปเปิดบริษัทเน็ตสเคป

**มาตรฐาน**
โปรแกรมค้นดูเว็บเชื่อมโยงกับเว็บเซิร์ฟเวอร์ผ่านมาตรฐานหรือโพรโทคอลการรับส่งข้อมูลแบบ เอชทีทีพี  ในการส่งหน้าเว็บ หรือเว็บเพจ ปัจจุบันเอชทีทีพีรุ่นล่าสุดคือ 1.1 ซึ่งสนับสนุนโดยโปรแกรมค้นดูเว็บทั่วไป ยกเว้นอินเทอร์เน็ตเอกซ์พลอเรอร์ที่ยังสนับสนุนไม่เต็มที่
ที่อยู่ของเว็บเพจเรียกว่ายูอาร์แอล หรือยูอาร์ไอ ซึ่งรูปแบบมักจะเริ่มต้นด้วยคำว่า https:// สำหรับการติดต่อแบบเอชทีทีพี  โปรแกรมค้นดูเว็บส่วนมากสนับสนุนการเชื่อมต่อรูปแบบอื่นนอกจากนี้ เช่น  สำหรับเอฟทีพี (FTP)  สำหรับเอชทีทีพีแบบสนับสนุนการเข้ารหัสข้อมูลเพื่อความปลอดภัย เป็นต้น
รูปแบบของไฟล์สำหรับเว็บเรียกว่าเอชทีเอ็มแอล (HTML) และสนับสนุนไฟล์รูปแบบอื่น ๆ เช่น รูปภาพ (JPG, GIF, PNG) หรือเสียง เป็นต้น

**อ้างอิง**

หมวดหมู่:ซอฟต์แวร์
หมวดหมู่:อินเทอร์เน็ต
วิกิพีเดีย:วันนี้ในอดีต/20 เมษายน

20 เมษายน:- พ.ศ. 2196 (ค.ศ. 1653) – โอลิเวอร์ ครอมเวลล์ สมาชิกสภาผู้แทนราษฎร บังคับให้ยุบรัฐสภารัมป์แห่งเครือจักรภพแห่งอังกฤษด้วยกำลัง และก่อตั้งรัฐสภาแบร์โบน ทำหน้าที่เป็นรัฐสภาอังกฤษ- พ.ศ. 2404 (ค.ศ. 1861) – พลเอก โรเบิร์ต อี. ลี ลาออกจากหน้าที่ในกองทัพสหรัฐ ระหว่างสงครามกลางเมืองอเมริกา เพื่อไปบัญชาการกองกำลังในรัฐเวอร์จิเนีย- พ.ศ. 2405 (ค.ศ. 1862) – หลุยส์ ปาสเตอร์ (ในภาพ) และคล็อด เบร์นาร์ ทดสอบพาสเจอร์ไรซ์ กระบวนการยับยั้งการเจริญเติบโตของจุลินทรีย์ในอาหาร สำเร็จเป็นครั้งแรก - พ.ศ. 2521 (ค.ศ. 1978) – โคเรียนแอร์ไลน์ เที่ยวบินที่ 902 ซึ่งหลงทิศเข้าไปเหนือน่านฟ้าของสหภาพโซเวียต ถูกเครื่องบินขับไล่ ซู-15 ยิงตก มีผู้เสียชีวิต 2 คน- พ.ศ. 2553 (ค.ศ. 2010) – เหตุระเบิดบนแท่นขุดเจาะน้ำมันนอกชายฝั่งในอ่าวเม็กซิโกดีพวอเตอร์ฮอไรซัน ทำให้เกิดการรั่วไหลของน้ำมันในทะเลโดยอุบัติเหตุครั้งใหญ่ที่สุดในประวัติศาสตร์อุตสาหกรรมปิโตรเลียม
ดูเพิ่ม: 19 เมษายน – 20 เมษายน – 21 เมษายน
จดหมายเหตุ – รายชื่อบทความวันนี้ในอดีต
มติชน (หนังสือพิมพ์)

มติชน เป็นหนังสือพิมพ์รายวัน เสนอข่าวทั่วไป เป็นหนังสือพิมพ์ฉบับหลักของเครือมติชน ออกจำหน่ายฉบับแรก เมื่อวันที่ 9 มกราคม พ.ศ. 2521 ก่อตั้งโดยนายขรรค์ชัย บุนปาน
เมื่อราวเดือนพฤษภาคม พ.ศ. 2551 หนังสือพิมพ์มติชนรายวัน ลดขนาดหน้ากว้างของหนังสือพิมพ์ จากขนาดบรอดชีต 31x21.5 นิ้ว เป็น 28x21.5 นิ้ว ตามที่หนังสือพิมพ์ฉบับอื่น ๆ ยกเว้นไทยรัฐดำเนินการเช่นเดียวกัน
รายละเอียด- หน้า 1 ข่าวหน้า 1- หน้า 2 คอลัมน์/บทบรรณาธิการ/สัมภาษณ์- หน้า 3 คอลัมน์- หน้า 4 ข่าวสังคม- หน้า 5 ข่าวต่อหน้า 1- หน้า 6 ข่าวต่อหน้า 1- หน้า 7 การศึกษา/ภูมิภาค/ข่าวต่อหน้า 1- หน้า 8 เศรษฐกิจ- หน้า 9 กระแสทรรศน์- หน้า 10 บันเทิง- หน้า 11 กีฬา- หน้า 12 ชีวิตคุณภาพ- หน้า 13 ประชาชื่น- หน้า 14 ผู้หญิง- หน้า 15 ข่าวต่อหน้า 1- หน้า 16 ข่าวต่อหน้า 1

**ดูเพิ่ม**
 ประชาชาติธุรกิจ- ข่าวสด- มติชนสุดสัปดาห์

**อ้างอิง**

**แหล่งข้อมูลอื่น**
  เว็บไซต์มติชนอย่างเป็นทางการ-  เว็บไซต์มติชนสุดสัปดาห์อย่างเป็นทางการ-  Matichon TV (Youtube)-  Matichon-Weekly TV (Youtube)
มติชน
มติชน
มติชน
หมวดหมู่:ก่อตั้งในปี พ.ศ. 2521
ข่าวสด

ข่าวสด เป็นหนังสือพิมพ์รายวันภาษาไทย บริหารงานโดย เครือมติชน โดยขรรค์ชัย บุนปาน โดยนำชื่อหัวหนังสือกีฬาเดิมของเครือมติชน รวมเข้าด้วยกันเป็น "ข่าวสด-สปอร์ตนิวส์" พร้อมทั้งปรับขนาดหน้ากระดาษเป็นบรอดชีต โดยเริ่มนับเป็นปีที่ 1 ฉบับที่ 1 และตรงกับปีที่ 10 ฉบับที่ 2798 ของข่าวสดยุคแรก ตั้งแต่วันเสาร์ที่ 1 ธันวาคม พ.ศ. 2533 จนถึงวันจันทร์ที่ 8 เมษายน พ.ศ. 2534 เป็นจำนวน 129 ฉบับ ก่อนที่จะเริ่มใช้เพียงชื่อเดียวคือ "ข่าวสด" ตั้งแต่ฉบับที่ 130 ประจำวันอังคารที่ 9 เมษายน พ.ศ. 2534 พร้อมทั้งเปลี่ยนกองบรรณาธิการยกชุด ซึ่งคณะผู้บริหารเครือมติชน ถือว่าในวันดังกล่าวของทุกปี เป็นวันครบรอบสถาปนาข่าวสดยุคปัจจุบัน
อนึ่ง เมื่อวันอังคารที่ 7 เมษายน พ.ศ. 2552 หนังสือพิมพ์ข่าวสด เริ่มลดขนาดหน้ากว้างของหนังสือพิมพ์ จากขนาดบรอดชีต 31x21.5 นิ้ว เป็น 28x21.5 นิ้ว เช่นเดียวกับหนังสือพิมพ์มติชนรายวันที่เปลี่ยนแปลงไปแล้วก่อนหน้านี้
พ.ศ. 2557 เว็บไซต์ของหนังสือพิมพ์ข่าวสดเป็นเว็บไซต์ข่าวที่มีผู้เข้าไปอ่านมากที่สุดในประเทศไทย โดยมียอดมากที่สุดคือ 1,065,780 ต่อหนึ่งวัน และในเฟซบุกมียอดเฉลี่ยวันละ 3,000,000 คลิก 
ข่าวสดออนไลน์ นับเป็นสื่อแรก ๆ ที่ได้บุกเบิกทำสตรีมมิ่งบนเฟซบุ๊กมาตั้งแต่ปี 2559
ส่งผลให้ในปี 2564 เฟซบุ๊กมอบรางวัลให้ข่าวสด เป็นเพจกลุ่มพับลิชเชอร์สื่อที่มียอดชมวิดีโอสูงสุดในประเทศไทย มียอดผู้ชมทะลุ 5,200 ล้านวิวในปีนั้น และไม่เคยหยุดพัฒนาผลิตคอนเทนต์หลากหลายอย่างต่อเนื่อง 
ปี 2567 เพจข่าวสด มีผู้ติดตาม 20 ล้านฟอลโลเวอร์ และติ๊กต็อก 4.7 ล้านฟอลโลเวอร์ ที่ทั้งสองแพลตฟอร์มถือเป็นอันดับ 1 ในกลุ่มสื่อ นอกจากนี้ยังมี ยูทูบ 3.45 ฟอลโลเวอร์ เอ็กซ์ 1.3 ล้านฟอลโลเวอร์ อินสตาแกรม 1 ล้านฟอลโลเวอร์

**รางวัลที่ได้รับ**
รางวัลที่ข่าวสดได้รับนั้น ส่วนมากมาจากการที่หน่วยงานต่าง ๆ เล็งเห็นผลงานที่โดดเด่น อาทิ- รางวัลข่าวยอดเยี่ยม จากมูลนิธิอิศรา อมันตกุล จากข่าวคดีประวัติศาสตร์ "อุ้มฆ่า 2 แม่ลูกศรีธนะขัณฑ์" ปี 2537- รางวัลข่าวชมเชย จากมูลนิธิอิศรา อมันตกุล จากข่าว "ขจัดมารศาสนา-ยันตระ-พุทโธ" ปี 2538- รางวัลข่าวยอดเยี่ยมด้านสิ่งแวดล้อม จากมูลนิธิอิศรา อมันตกุล ในข่าว "แก๊งซี 8 ล่าสัตว์ป่าทุ่งใหญ่นเรศวร" ปี 2538- รางวัลภาพข่าวยอดเยี่ยม ปี 2550 รางวัลภาพข่าวการเมืองยอดเยี่ยมปี 2554- รางวัลสื่อมวลชนดีเด่น ด้านเผยแพร่กิจกรรมอนุรักษ์ธรรมชาติ ปี 2551- รางวัลหน้าเยาวชนดีเด่น 5 สมัย ปี 2542, 2543, 2548, 2551 และ 2552 จากสำนักงานคณะกรรมการส่งเสริมและประสานงานเยาวชนแห่งชาติ- รางวัลสื่อมวลชนดีเด่นสตรี จากกระทรวงการพัฒนาสังคมและความมั่นคงของมนุษย์ ปี 2550

**อ้างอิง**

**แหล่งข้อมูลอื่น**
 h=KhaosodTV
หมวดหมู่:หนังสือพิมพ์ในประเทศไทย
หมวดหมู่:เครือมติชน
หมวดหมู่:ก่อตั้งในปี พ.ศ. 2534
หมวดหมู่:เว็บไซต์ข่าวในประเทศไทย
กรุงเทพธุรกิจ

กรุงเทพธุรกิจ ก่อตั้งเมื่อวันที่ 6 ตุลาคม พ.ศ. 2530 ในเครือเนชั่น กรุ๊ป เป็นหนังสือพิมพ์ธุรกิจรายวันฉบับแรกของไทย ในเครือเนชั่น กรุ๊ป ที่นำเสนอข้อมูล ข่าวสาร การวิเคราะห์ ทั้งด้านธุรกิจ การเงิน การค้า การลงทุน

**รางวัลที่ได้รับ**
พ.ศ. 2548- รางวัลชมเชย ข่าวสิ่งแวดล้อมยอดเยี่ยม ประจำปี 2548 โดยสมาคมนักข่าวนักหนังสือพิมพ์แห่งประเทศไทย จากข่าวสิทธิบัตรโจรสลัดขโมยทรัพยากรไทย- รางวัลดีเด่น ข่าวทุจริตเชิงสืบสวนสอบสวน ประจำปี 2548 โดยองค์กรเพื่อความโปร่งใสแห่งประเทศไทยจากข่าวผ่าขบวนการคอร์รัปชั่น...สินบนข้ามชาติ ซีทีเอ็กซ์- รางวัล อิศรา อมันตกุล ประเภทข่าวยอดเยี่ยม ประจำปี 2548 โดยสมาคมนักข่าวนักหนังสือพิมพ์แห่งประเทศไทย จากข่าวผ่าขบวนการคอร์รัปชั่น...สินบนข้ามชาติ ซีทีเอ็กซ์
ปี พ.ศ. 2549- รางวัลรองชนะเลิศอันดับ 1 บทความเชิงวิเคราะห์ข่าวเศรษฐกิจแบบบูรณาการ ประเภทบทความ โดยสมาคมผู้สื่อข่าวเศรษฐกิจ จากข่าว "ถ่านหิน:อนาคตอันโชติช่วงหรือ ระเบิดเวลาลูกใหม่"- รางวัลรองชนะเลิศอันดับ 2 บทความเชิงวิเคราะห์ข่าวเศรษฐกิจแบบบูรณาการประเภทบทความ โดยสมาคมผู้สื่อข่าวเศรษฐกิจ จากข่าว "ทิศทางธุรกิจค้าปลีก-ค้าส่งไทยบนผลประโยชน์ขัดแย้ง"
ปี พ.ศ. 2550- รางวัลดีเด่น หนังสือพิมพ์ส่งเสริมจริยธรรมวิชาชีพดีเด่น ประจำปี 2550 ประเภทหนังสือพิมพ์รายวัน โดยสภาการหนังสือพิมพ์แห่งชาติ
ปี พ.ศ. 2551- รางวัลดีเด่น หนังสือพิมพ์ส่งเสริมจริยธรรมวิชาชีพดีเด่น ประจำปี 2551 ประเภทหนังสือพิมพ์รายวัน โดยสภาการหนังสือพิมพ์แห่งชาติ
ปี พ.ศ. 2552- รางวัลชมเชย ข่าว "มลพิษมาบตาพุด จุดเปลี่ยนอุตสาหกรรมไทย" รางวัลอิศรา อมันตกุล และรางวัลข่าวอนุรักษ์ธรรมชาติและสิ่งแวดล้อม จากสมาคมนักข่าวนักหนังสือพิมพ์แห่งประเทศไทย
ปี พ.ศ. 2561- รางวัลดีเด่น ข่าวและสารคดีเชิงข่าวส่งเสริมสิทธิมนุษยชน ประเภทสื่อสิ่งพิมพ์ ประจำปี 2561 ด้วยผลงานชุด "ผู้ต้องกักและผู้ลี้ภัยในเขตเมือง 101" จากแอมเนสตี้ อินเตอร์เนชั่นแนล ประเทศไทย

**แหล่งข้อมูลอื่น**
  เว็บไซต์กรุงเทพธุรกิจ-  คอลัมนิสต์- Facebook กรุงเทพธุรกิจ- Blockdit: Bangkokbiznews- Twitter : กรุงเทพธุรกิจ- Youtube : กรุงเทพธุรกิจ
หมวดหมู่:หนังสือพิมพ์ในประเทศไทย
หมวดหมู่:ก่อตั้งในปี พ.ศ. 2530
หมวดหมู่:เว็บไซต์ข่าวในประเทศไทย
ประชาชาติธุรกิจ

ประชาชาติธุรกิจ เป็นหนังสือพิมพ์ธุรกิจรายสามวัน ในเครือมติชน โดยจะมีสองฉบับในหนึ่งสัปดาห์ คือฉบับวันจันทร์ (วางแผงวันเสาร์) และฉบับวันพฤหัสบดี (วางแผงวันพุธ) วางจำหน่ายฉบับปฐมฤกษ์ (ในชื่อรวมประชาชาติรายวัน) เมื่อวันพฤหัสบดีที่ 29 พฤษภาคม พ.ศ. 2518 เป็นหนังสือพิมพ์ธุรกิจฉบับแรกๆ ที่ใช้กระดาษปอนด์ขาว และแบ่งเนื้อหาเป็นส่วนต่างๆ ตามรูปแบบของหนังสือพิมพ์ธุรกิจในปัจจุบัน

**ประวัติ**
หนังสือพิมพ์ประชาชาติรายวัน ถือกำเนิดขึ้นโดย พระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ อดีตรองนายกรัฐมนตรี มีวัตถุประสงค์เพื่อเผยแพร่ หลักการปกครองในระบอบประชาธิปไตย ในระยะของการปฏิวัติสยาม พ.ศ. 2475 โดยมีคำขวัญว่า บำเพ็ญกรณีย์ ไมตรีจิต วิทยาคม อุดมสันติสุข โดยในระยะภายหลังจากการลุกฮือของประชาชน เมื่อวันที่ 14 ตุลาคม พ.ศ. 2516 ทรงลงพระนามประทานหัวหนังสือพิมพ์ฉบับนี้ ให้แก่ขรรค์ชัย บุนปาน เขาจึงร่วมมือกับพงษ์ศักดิ์ พยัฆวิเชียร, สุจิตต์ วงษ์เทศ, หม่อมราชวงศ์หญิงสุนิดา กิติยากร, สุทธิชัย หยุ่น และเพื่อนพ้อง ออกนิตยสารข่าวประชาชาติรายสัปดาห์ เมื่อวันพฤหัสบดีที่ 15 พฤศจิกายน พ.ศ. 2516 และตามด้วยหนังสือพิมพ์ประชาชาติรายวัน เมื่อวันที่ 29 กรกฎาคม พ.ศ. 2517 ซึ่งทั้งสองฉบับจัดพิมพ์จำหน่ายโดย บริษัท เดอะเนชั่น จำกัด
ทว่าด้วยความจำเป็นเรื่องทุน จึงจำเป็นต้องยุติหนังสือพิมพ์ประชาชาติรายวัน ในราวปลายเดือนพฤษภาคม พ.ศ. 2518 เป็นเหตุให้ขรรค์ชัย, พงษ์ศักดิ์ และสุจิตต์ แยกตัวไปออกหนังสือพิมพ์ในชื่อ รวมประชาชาติรายวัน ตั้งแต่วันที่ 29 พฤษภาคม โดยนับจำนวนฉบับต่อเนื่องจากประชาชาติรายวัน ส่วนนิตยสารประชาชาติรายสัปดาห์นั้น ยังคงเป็นของ บจก.เดอะเนชั่น อยู่ต่อไป จนกระทั่งคณะปฏิรูปการปกครองแผ่นดินสั่งปิด พร้อมกับหนังสือพิมพ์อีก 12 ฉบับเมื่อวันที่ 6 ตุลาคม พ.ศ. 2519
ต่อมาในวันที่ 29 มกราคม พ.ศ. 2520 ขรรค์ชัย, สุจิตต์ และพงษ์ศักดิ์ ร่วมกันออกหนังสือพิมพ์เชิงเศรษฐกิจธุรกิจฉบับแรก โดยใช้ชื่อว่าเข็มทิศธุรกิจ เป็นรายสัปดาห์ด้วยทุนประเดิม 50,000 บาท จำนวนพิมพ์ 2,000 ฉบับ ราคาจำหน่าย 5.00 บาท เมื่อถึงเดือนกรกฎาคมปีเดียวกัน เพิ่มความถี่ในการวางแผงจากรายสัปดาห์เป็นรายสามวัน และเมื่อถึงปี พ.ศ. 2521 จำนวนพิมพ์ก็เพิ่มขึ้นไปหลายสิบเท่าตัว เป็นผลให้เจ้าของใบอนุญาตออกหนังสือพิมพ์ ขอชื่อกลับคืนไปดำเนินการเอง ขณะเดียวกัน รัฐบาลสมัยที่ พลเอก เกรียงศักดิ์ ชมะนันทน์ เป็นนายกรัฐมนตรี คืนใบอนุญาตออกหนังสือพิมพ์รวมประชาชาติกลับมา กองบรรณาธิการชุดเดิมของเข็มทิศธุรกิจ จึงเปลี่ยนมาใช้ชื่อ รวมประชาชาติธุรกิจ และต่อมาเหลือเพียงประชาชาติธุรกิจ จนถึงปัจจุบัน

**ดูเพิ่ม**
 มติชนรายวัน- เดอะเนชั่น

**อ้างอิง**

**แหล่งข้อมูลอื่น**
 ประชาชาติธุรกิจ
หมวดหมู่:หนังสือพิมพ์ในประเทศไทย
หมวดหมู่:เครือมติชน
หมวดหมู่:ก่อตั้งในปี พ.ศ. 2520
ลาแล้วโลก

ลาแล้วโลก (The Currents of Space) เป็นนิยายวิทยาศาสตร์ยในชุดจักรวรรดิของไอแซค อสิมอฟ ซึ่งระยะเวลาตามท้องเรื่องอยู่ระหว่างชุดนักสืบหุ่นยนต์กับชุดสถาบันสถาปนา
ฉบับภาษาไทยแปลและเรียบเรียงโดย  ระเริงชัย จัดพิมพ์โดย สำนักพิมพ์เพื่อนหนังสือ

**เนื้อเรื่องย่อ**
เนื้อเรื่องพูดถึงการขยายตัวของทรานทอร์ จากจักรวรรดิดาวเคราะห์ขนาดใหญ่จนกลายเป็นจักรวรรดิสากลจักรวาลที่ปกครองทั้งกาแลกซี่ โดยเอาเวลาในช่วง ค.ศ. 11,000 ซึ่งทรานทอร์ขยายตัวได้ประมาณครึ่งกาแลกซี่ เหตุการณ์เกิดบนพิภพฟลอรินาซึ่งเป็นดาวเคราะห์เพียงดวงเดียวในจักรวาลที่สามารถผลิตพืชใยไหมที่เรียกว่า "ไครต์" (kyrt) แต่ถูกควบคุมโดยพิภพซาร์ค ตัวเอก "ริค" ที่สูญเสียความทรงจำจึงต้องพบกับความขัดแย้งระหว่างทั้งสองพิภพ และการแทรกแซงจากจักรวรรดิทรานทอร์

**ดูเพิ่ม**
 รายชื่อนิยายวิทยาศาสตร์- ดาวดั่งธุลี (นิยายในชุดจักรวรรดิ)- Pebble in The Sky (นิยายในชุดจักรวรรดิ)
หมวดหมู่:บันเทิงคดีแนววิทยาศาสตร์
หมวดหมู่:ไอแซค อสิมอฟ
หมวดหมู่:งานเขียนของไอแซก อสิมอฟ
วิกิพีเดีย:ขอความเห็น

แม้วิกิพีเดียจะมีการปรับปรุงตลอดเวลา เพื่อให้ข้อมูลถูกต้องมากที่สุด แต่เนื่องจากมันมีขนาดใหญ่ ทำให้บางครั้งไม่สามารถดูแลได้อย่างทั่วถึง การขอความคิดเห็นจากผู้อื่นในเรื่องที่สงสัยสามารถแก้ปัญหานี้ได้ทางหนึ่ง
ทุกคนสามารถเข้ามาที่หน้านี้เพื่อขอความคิดเห็นจากชาววิกิพีเดีย สำหรับการแก้ไขปัญหาและข้อขัดแย้งใน หน้าพูดคุย ของบทความหนึ่ง ๆ 
คุณเพียงนำข้อขัดแย้งดังกล่าวมาแจ้งไว้ที่นี่ เพื่อให้ชาววิกิพีเดียทราบและเข้าไปช่วยกันแก้ไขปัญหาได้เร็วขึ้น- การแก้ไขปัญหาจะเป็นไปอย่างรวดเร็ว หากผู้แจ้งช่วยให้ความเห็นกับปัญหาของหัวข้ออื่น ๆ ด้วย- หากปัญหาที่เกิดขึ้นไม่ใช่ข้อขัดแย้งเกี่ยวกับบทความหนึ่ง ๆ หรือส่งผลกระทบต่อหลายบทความ ควรไปพูดคุยที่ศาลาชุมชนแทน

**คำนำ**

**เมื่อไรจึงจะขอความเห็น**
 เมื่อคุณต้องการให้ชาววิกิพีเดียเพื่อเข้าไปชมที่หน้าหนึ่ง ๆ เพื่อปรับปรุงแก้ไข และพัฒนาคุณภาพ หรือแก้ปัญหาและข้อขัดแย้ง

**ขอความเห็นอย่างไร**
 ง่าย ๆ เพียงเพิ่มลิงก์ไปยังหน้าพูดคุยของบทความนั้น ๆ ที่ส่วน "หัวข้อที่มีปัญหา" ด้านล่าง พร้อมข้อความอธิบายพอสังเขป และลงวันที่- ไม่ต้องลงชื่อ ไม่ต้องลงรายละเอียดยาวนัก อย่าใช้หน้านี้แสดงความเห็น กรุณาแสดงความเห็นที่ลิงก์ปลายทาง- ในหน้าพูดคุยของบทความนั้น คุณอาจสรุปข้อขัดแย้งหรือปัญหาสั้น ๆ ไว้ เพื่อให้ง่ายต่อการลงความเห็นก็ได้

**หัวข้อที่มีปัญหา**
แจ้งหัวข้อที่นี่ ในกรณีมีข้อขัดแย้งระหว่างคนหลายคน และไม่สามารถแก้ปัญหาได้ เท่านั้น- ถ้าหน้าใดไม่มีความเห็นเกินกว่าหนึ่งเดือน อาจถูกลบลิงก์ออก เพื่อให้พื้นที่กับปัญหาอื่น ๆ- หากมีข้อสงสัย กรุณาถามผู้เกี่ยวข้องว่าปัญหานี้ถูกแก้ไขเรียบร้อยแล้วหรือยัง- ดูรายชื่อบทความที่ต้องการตรวจสอบเพิ่มเติมได้ที่ :Category:หน้าที่ต้องการความช่วยเหลือ
อย่าลืม! ไม่ต้องลงชื่อ และให้หัวข้อใหม่อยู่บนสุดเสมอ
----- 
*: คำอธิบาย: การทับศัพท์ชื่อบุคคลภาษาฝรั่งเศส
*: วันที่: 1 เมษายน พ.ศ. 2553
ขอความเห็น
วิกิพีเดีย:ชาววิกิพีเดีย

ชาววิกิพีเดีย (Wikipedian) หรือ ผู้เขียน หรือ ผู้แก้ไข คืออาสาสมัครที่เขียนและแก้ไขบทความต่าง ๆ ของวิกิพีเดีย ไม่เหมือนกับ ผู้อ่าน ที่อ่านอย่างเดียว ใครก็ตาม รวมทั้งคุณด้วย สามารถเป็นชาววิกิพีเดียได้โดยกล้าที่จะแก้ไข เมื่อเขาหรือคุณพบบางสิ่งที่สามารถพัฒนาได้ คุณสามารถเข้าไปดูได้ที่บทสอนการใช้งานพื้นฐานเพื่อเรียนรู้เกี่ยวกับการทำสิ่งนี้
ชาววิกิพีเดียทำงานมากมายหลายอย่าง ตั้งแต่แก้ไขคำผิดเล็กน้อย ไปจนถึงลบการก่อกวนออก เพื่อระงับข้อพิพาทและส่งเสริมให้เป็นบทความคัดสรร โดยต่างก็มีจุดมุ่งหมายเดียวกันคือ ทำให้ความรู้ของมนุษยชาติสามารถเข้าถึงได้ทั่วทุกมุมโลก

**จำนวนผู้แก้ไข**
วิกิพีเดียภาษาไทยปัจจุบันมีผู้ใช้ที่ลงทะเบียนทั้งหมด  บัญชี มีผู้ใช้ส่วนน้อยที่แก้ไขเป็นปรกติ  บัญชี (นับจากการแก้ไข 30 วันล่าสุด) และในจำนวนนั้นก็มีส่วนน้อยที่เข้าร่วมอภิปรายในชุมชน นอกจากนี้ยังมีชาววิกิพีเดียที่ไม่ได้ลงทะเบียนอีกจำนวนมาก แต่ไม่ทราบจำนวนแน่ชัด ซึ่งเข้าร่วมแก้ไขบทความวิกิพีเดียเช่นกัน
บัญชีบางบัญชีได้รับสิทธิพิเศษเพื่อการบริหารจัดการวิกิพีเดีย มีจำนวนดังต่อไปนี้- ผู้ดูแลระบบสิทธิแต่งตั้ง  บัญชี- ผู้ดูแลระบบอินเตอร์เฟซ  บัญชี- ผู้ดูแลระบบทั่วไป  บัญชี- ผู้ตรวจสอบผู้ใช้  บัญชี- ผู้สร้างบัญชี  บัญชี- ผู้ควบคุมประวัติ  บัญชี- ผู้อัปโหลด  บัญชี- บอต  บัญชี- ผู้นำเข้า  บัญชี- ผู้ตรวจตรา  บัญชี
อนึ่ง บัญชีบางประเภทมีบทบาททั่วโครงการวิกิ (เช่น ผู้จัดการโครงการ) ดังนั้นพวกเขาจะไม่มีชื่อปรากฏอยู่ในโครงการวิกิท้องถิ่น

**รายชื่อสมาชิกทั้งหมด**
เลือกดู รายชื่อทั้งหมด หรือแบ่งตามหมวดหมู่ด้านล่าง- ผู้ใช้แบ่งตามภาษา- ผู้ใช้แบ่งตามจังหวัด- ผู้ใช้แบ่งตามความชอบและความถนัดอื่น ๆ

**ดูเพิ่ม**
 วิกิพีเดีย:กล่องผู้ใช้- วิกิพีเดีย:ที่สุดในวิกิพีเดียภาษาไทย- วิกิพีเดีย:อาการติดวิกิพีเดีย- วิกิพีเดีย:วิกิมาสเตอร์ - วิกิพีเดีย:ชาววิกิพีเดียที่หายไป
อำนาจหน้าที่

ในรัฐศาสตร์ อำนาจหน้าที่ (authority) หมายถึงความสามารถในการกำหนดกฎเกณฑ์ โดยไม่เกี่ยวข้องกับอำนาจในการบังคับใช้กฎเกณฑ์เหล่านั้น หรือความสามารถในการอนุญาตให้บางสิ่งบางอย่างเกิดขึ้นได้  ผู้คนยอมทำตามอำนาจหน้าที่เนื่องจากความเคารพ ในขณะที่ยอมตามอำนาจด้วยความกลัว  ตัวอย่างเช่น "สภามีอำนาจหน้าที่ในการออกกฎหมาย" เมื่อเทียบกับ "ตำรวจมีอำนาจในการจับผู้กระทำความผิด"  อำนาจหน้าที่นั้นไม่จำเป็นต้องมีลักษณะที่คงเส้นคงวาหรือว่าสมเหตุสมผล เพียงแต่ต้องเป็นสิ่งที่ถูกยอมรับว่าเป็นแหล่งที่สามารถให้คำอนุญาตได้หรือเป็นสิ่งที่จริงแท้
ปัญหาว่าใครจะมีอำนาจหน้าที่อะไร เป็นเสมือนหัวใจของการโต้เถียงทางการเมือง  และคำตอบของคำถามเหล่านี้มักมาจากผลของการพิจารณาเชิงปฏิบัติหรือเชิงศีลธรรม จากแนวปฏิบัติที่ยึดถือกันมาและจากทฤษฎีของระบบยุติธรรมหรือจากสงครามเพื่อความยุติธรรม

**อ้างอิง**
หมวดหมู่:ปรัชญาการเมือง
หมวดหมู่:มโนทัศน์ทางสังคม
หมวดหมู่:จริยธรรมทางสังคม
หมวดหมู่:จิตวิทยาสังคม
หมวดหมู่:รัฐศาสตร์
หมวดหมู่:สังคมศาสตร์
วัน

วัน คือหน่วยของเวลาที่เท่ากับ 24 ชั่วโมง ถึงแม้หน่วยนี้จะไม่ใช่หน่วยเอสไอ แต่ก็มีการยอมรับเพื่อใช้ประกอบกับหน่วยเอสไออื่น ซึ่งหน่วยเวลาที่เป็นหน่วยเอสไอคือ วินาที
คำว่า วัน มาจากภาษาไทยเดิม (ลาว: ວັນ วัน, ไทใหญ่:ဝၼ်း วั้น) คำว่า day ในภาษาอังกฤษมาจากคำในภาษาอังกฤษเก่า dæg ซึ่งสะกดคล้ายกับภาษาอื่น ๆ ในตระกูลภาษาอินโด-ยูโรเปียน ตัวอย่างเช่น dies ในภาษาละตินและ dive ในภาษาสันสกฤต ซึ่งกลายเป็น ทิวา ในภาษาไทย

**นิยาม**
คำจำกัดความของ วัน นั้นมีความแตกต่างออกไปในแต่ละแขนงความรู้ ซึ่งขึ้นอยู่กับการเคลื่อนที่ของดวงอาทิตย์บนท้องฟ้า เนื่องจากโลกหมุนรอบตัวเอง และโลกโคจรรอบดวงอาทิตย์

**หน่วยเอสไอ**
1 วัน เท่ากับ 86,400 วินาที ซึ่งมีการให้ความหมายของวินาทีไว้ว่า
... ช่วงเวลา 9,192,631,770 รอบของการแผ่กัมมันตภาพรังสี ซึ่งแต่ละรอบตรงกับช่วงเวลาของการเปลี่ยนแปลงระดับพลังงาน จากสถานะกระตุ้นไปเป็นสถานะพื้นของอะตอม ซีเซียม-133 ...
นั่นหมายความว่า หน่วยวันในระบบเอสไอจะเท่ากับการแผ่รังสี 794,243,384,928,000 รอบของอะตอมดังกล่าว
ในคริสต์ศตวรรษที่ 19 ได้มีการแนะนำว่าควรมีการเพิ่มตำแหน่งทศนิยมของหน่วยวันในดาราศาสตร์ ให้ถึง 4-5 หลัก ลงไปในหน่วยเอสไอ แต่ก็ได้ถูกยกเลิกไป

**ดาราศาสตร์**
สำหรับดาวดวงหนึ่ง การนิยามความหมายของวันมีอยู่สองอย่างคือ
# วันสุริยคติ เป็นช่วงเวลาที่ดาวหนึ่ง ๆ หมุนรอบตัวเองครบ 1 รอบโดยอ้างอิงกับดาวฤกษ์ในระบบสุริยะของตัวเอง ซึ่งเป็นความหมายที่ใช้ในชีวิตประจำวัน
# วันดาราคติ เป็นช่วงเวลาที่ดาวหนึ่ง ๆ หมุนรอบตัวเองครบ 1 รอบโดยอ้างอิงกับดาวอื่นที่อยู่ไกลเทียบเท่าอนันต์ (สำหรับโลกคือ 23.934 ชั่วโมง) นิยามนี้สามารถใช้วัดจำนวนวันของตัวดาวฤกษ์เองได้

**แบบไม่เป็นทางการ**
คำว่า วัน สามารถอ้างถึงแนวความคิดในการกำหนดคำนิยามได้หลากหลาย รวมทั้งแนวความคิดต่อไปนี้- ช่วงเวลาที่แสงจากดวงอาทิตย์อยู่เหนือเส้นขอบฟ้า นั่นคือตั้งแต่ดวงอาทิตย์ขึ้นไปจนถึงดวงอาทิตย์ตก- ช่วงเวลาที่ครอบคลุมกลางคืนไปถึงกลางวัน โดยเริ่มต้นจากจุดเริ่มต้นของกลางคืน หรือใกล้เคียงจุดกึ่งกลางของกลางคืน- ช่วงเวลาที่ครบรอบทั้งความมืดและแสงสว่าง บางครั้งเรียกว่า nychthemeron ในภาษาอังกฤษ ซึ่งมีความหมายในภาษากรีกว่า กลางคืน-กลางวัน- ช่วงเวลาตั้งแต่ 6 นาฬิกา ไปจนถึง 18 นาฬิกา หรือ 21 นาฬิกา หรือเวลาอื่น ๆ ซึ่งซ้อนทับหรือสามารถแยกแยะเวลาออกจากช่วงเวลาอื่น เช่น เช้ามืด เช้า เที่ยง บ่าย เย็น หรือ กลางคืน

**อ้างอิง**

**ดูเพิ่ม**
 กลางวัน- กลางคืน- ปฏิทิน- ฤดูกาล

**แหล่งข้อมูลอื่น**
  กราฟแสดงเวลาดวงอาทิตย์ขึ้นและตกของสถานที่ต่าง ๆ ทั่วโลก ในช่วงตลอดทั้งปี-  สูตรคำนวณความยาวนานของกลางวัน กลางคืน และสนธยา date=2008-07-31 
หมวดหมู่:หน่วยเวลา
หมวดหมู่:วัน
วิกิพีเดีย:วันนี้ในอดีต/21 เมษายน

21 เมษายน: วันการ์ตีนีในอินโดนีเซีย- พ.ศ. 2052 (ค.ศ. 1509) – พระเจ้าเฮนรีที่ 7 แห่งอังกฤษ เสด็จสวรรคต พระราชโอรสของพระองค์จึงสืบราชสมบัติเป็นพระเจ้าเฮนรีที่ 8 พระมหากษัตริย์ผู้มีบทบาทสำคัญพระองค์หนึ่งในประวัติศาสตร์อังกฤษ- พ.ศ. 2325 (ค.ศ. 1782) – มีการตั้งเสาหลักเมืองบนเกาะรัตนโกสินทร์ ฝั่งตะวันออกของแม่น้ำเจ้าพระยา ถือเป็นการตั้งกรุงเทพมหานคร- พ.ศ. 2461 (ค.ศ. 1918) – มันเฟรท ฟ็อน ริชท์โฮเฟิน (ในภาพ) สมญา บารอนแดง นักบินเครื่องบินขับไล่ชาวเยอรมันผู้ประสบความสำเร็จมากที่สุดในสงครามโลกครั้งที่หนึ่ง โดยชนะการรบทางอากาศ 80 ครั้ง ถูกยิงเครื่องตกเสียชีวิตใกล้กับโวกซ์-ชูร์-ซอมม์ ประเทศฝรั่งเศส- พ.ศ. 2503 (ค.ศ. 1960) – สถาปนาบราซิเลียเป็นเมืองหลวงของประเทศบราซิลแทนริโอเดอจาเนโรอย่างเป็นทางการ- พ.ศ. 2537 (ค.ศ. 1994) – อเล็กซานเดอร์ โวลส์ชาน นักดาราศาสตร์ชาวโปแลนด์ รายงานการค้นพบพัลซาร์ PSR B1257+12 เป็นการค้นพบดาวเคราะห์นอกระบบที่น่าเชื่อถือครั้งแรก
ดูเพิ่ม: 20 เมษายน – 21 เมษายน – 22 เมษายน
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/22 เมษายน

22 เมษายน: วันคุ้มครองโลก- พ.ศ. 2043 (ค.ศ. 1500) – นักสำรวจชาวโปรตุเกส เปดรู อัลวารึช กาบรัล (ในภาพ) และลูกเรือ ขึ้นฝั่งบราซิลและอ้างสิทธิ์เหนือแผ่นดินนั้นเป็นของโปรตุเกส- พ.ศ. 2062 (ค.ศ. 1519) – เอร์นัน กอร์เตส กองกิสตาดอร์ชาวสเปน ตั้งนิคมในเม็กซิโก โดยให้ชื่อว่า บิยาริกาเดลาเบรากรุซ ("หมู่บ้านร่ำรวยแห่งกางเขนแท้")- พ.ศ. 2458 (ค.ศ. 1915) – เยอรมนีเริ่มใช้แก๊สคลอรีนในยุทธการที่อิพร์ครั้งที่สอง คร่าทหารไปกว่า 6,000 นาย ซึ่งทหารจำนวนมากเสียชีวิตจากภาวะขาดอากาศหายใจภายในสิบนาที นับเป็นการใช้แก๊สพิษในสงครามโลกครั้งที่หนึ่งที่ประสบความสำเร็จในวงกว้างครั้งแรก- พ.ศ. 2473 (ค.ศ. 1930) – ประเทศฝรั่งเศส อิตาลี ญี่ปุ่น สหราชอาณาจักร และสหรัฐลงนามสนธิสัญญารัฐนาวีกรุงลอนดอน เพื่อวางระเบียบการสงครามเรือดำน้ำ และจำกัดการต่อเรือรบ- พ.ศ. 2559 (ค.ศ. 2016) – ความตกลงปารีสหลายชาติ ซึ่งว่าด้วยการลดการปล่อยแก๊สเรือนกระจก การปรับตัวและการจัดหาทุนต่อการเปลี่ยนแปลงสภาพภูมิอากาศซึ่งเริ่มในปี 2563 เปิดให้ลงนาม
ดูเพิ่ม: 21 เมษายน – 22 เมษายน – 23 เมษายน
จดหมายเหตุ – รายชื่อบทความวันนี้ในอดีต
หมวดหมู่:ท่าอากาศยาน

หมวดหมู่:การบิน
หมวดหมู่:สิ่งก่อสร้างแบ่งตามประเภท
หมวดหมู่:สถานที่
หมวดหมู่:โครงสร้างพื้นฐานทางด้านการขนส่ง
หมวดหมู่:สนามบิน
หมวดหมู่:ลานบิน
การประชุมเอเชีย–ยุโรป

ประมุขแห่งรัฐและรัฐบาลในการประชุมอาเซม ครั้งที่ 8 บรัสเซลส์ ปี 2010
การประชุมรัฐมนตรีต่างประเทศเอเชีย-ยุโรป หรือ อาเซม (Asia-Europe Meeting ย่อว่า ASEM) เป็นการประชุมของกลุ่มประเทศในเอเชียและยุโรป จัดตั้งขึ้นเพื่อความสัมพันธ์ทางเศรษฐกิจ การเมือง และวัฒนธรรมของสองกลุ่มประเทศ
อาเซมเริ่มต้นจากข้อเสนอใน พ.ศ. 2537 ของนายกรัฐมนตรีโก๊ะจ๊กตงของสิงคโปร์ ที่ต้องการรักษาความสมดุลของภูมิภาค โดยให้มีการเชื่อมโยงระหว่างฝั่งแอตแลนติกกับฝั่งแปซิฟิก เพราะในขณะนั้น มีความเชื่อมโยงระหว่างภูมิภาคเพียง 2 กระแส คือ ความร่วมมือในกรอบเอเปก และความสัมพันธ์ใกล้ชิดระหว่างอเมริกากับยุโรป ที่เรียกว่า ทรานส์แอตแลนติก ในขณะที่การเชื่อมโยงระหว่างเอเชียกับยุโรปกลับหายไป
การประชุมผู้นำอาเซมจะมีขึ้นทุก ๆ 2 ปี ครั้งแรกปี พ.ศ. 2539 จัดขึ้นที่กรุงเทพมหานคร มีสมาชิกกลุ่มอียูและคณะกรรมาธิการยุโรป (อีซี) 15 ประเทศ และประเทศเอเชีย 10 ประเทศ ครั้งที่ 2 จัดปี พ.ศ. 2541 ที่กรุงลอนดอน สหราชอาณาจักร และครั้งที่ 3 จัดเมื่อ พ.ศ. 2543 ที่กรุงโซล ประเทศเกาหลีใต้
องค์ประกอบการดำเนินงานของอาเซมมี 3 เสาหลักดังต่อไปนี้:- เสาการเมืองและความมั่นคง- เสาเศรษฐกิจและการเงิน- เสาสังคม วัฒนธรรมและการศึกษา

**สมาชิก**
ในปัจจุบันอาเซมมีสมาชิกทั้งหมด 51 ชาติและ 2 สมาคมประชาชาติ ประกอบด้วย
 ทวีปเอเชีย- ASEAN อาเซียน
 ทวีปยุโรป-   คณะกรรมาธิการยุโรป

**การประชุม จัดขึ้นทุก 2 ปี มีเจ้าภาพการประชุม**
  ASEM1 1-2 มีนาคม 1996-  ASEM2: 3-4 เมษายน 1998-  ASEM3: 20-21 ตุลาคม 2000- ASEM4 date=2017-12-01 : 22-24 กันยายน 2002-  ASEM5: 8-9 ตุลาคม 2004-  ASEM6fix-attempted=yes : 10-11 กันยายน 2006-  ASEM7: 24-25 ตุลาคม 2008-  ASEM8: 4-5 ตุลาคม 2010-  ASEM9: 5-6 พฤษจิกายน 2012-  ASEM 10 16-17 ตุลาคม 2014-  ASEM1115-16 กรกฎาคม 2016-  ASEM12 18-19 ตุลาคม 2018- ASEM13 2020

**แหล่งข้อมูลอื่น**
  การเจรจาการค้าระหว่างประเทศ > กรอบภูมิภาค > อาเซม date=2005-04-13  กรมเจรจาการค้าระหว่างประเทศ กระทรวงพาณิชย์-  Introduction to Asia-Europe Meeting-  ASEM Infoboard
หมวดหมู่:องค์กรเกี่ยวข้องกับสมาคมประชาชาติแห่งเอเชียตะวันออกเฉียงใต้
พิธีปลงพระศพสมเด็จพระสันตะปาปายอห์น ปอลที่ 2

พระศพของสมเด็จพระสันตะปาปายอห์น ปอลที่ 2 ในหีบพระศพจากต้นสนไซเปรสอันเรียบง่ายถูกเคลื่อนออกจากมหาวิหารนักบุญเปโตรในนครรัฐวาติกัน เพื่อประกอบพิธีฝังโดยมีบรรดาผู้นำโลกและผู้นำศาสนากว่า 200 คน มาร่วมไว้อาลัย เมื่อเวลา 15.00 น. ของวันที่ 8 เมษายน พ.ศ. 2548 ขณะที่คริสต์ศาสนิกชนทั่วโลกร่วมรำลึกถึงประมุขแห่งคริสตจักรโรมันคาทอลิกเป็นครั้งสุดท้ายผ่านจอโทรทัศน์เหล่าคณะบาทหลวงแห่งวาติกันเริ่มเคลื่อนพระศพของสมเด็จพระสันตะปาปายอห์น ปอลที่ 2 ออกจากมหาวิหารบุญเปโตร เมื่อเวลา 10:00 น. ตามเวลาท้องถิ่น หรือเวลา 15:00 น. ตามเวลาประเทศไทย เพื่อประกอบพิธีทางศาสนา ท่ามกลางแขกคนสำคัญและผู้ศรัทธาจากทั่วโลกมาร่วมพิธี ณ จัตุรัสนักบุญเปโตร

เมื่อเสียงระฆังดังขึ้น หีบไม้ภายในบรรจุพระศพถูกเคลื่อนออกมาจากมหาวิหารนักบุญเปโตร โดยเจ้าหน้าที่ของวาติกัน 12 คนซึ่งได้ตั้งหีบศพลงบนพรมหน้าแท่นบูชาที่คลุมด้วยผ้าสีดำและทอง จากนั้นพระคาร์ดินัลโยเซฟ รัทซิงเงอร์ก็เริ่มทำพิธีมิสซา ขณะที่ฝูงชนเริ่มคร่ำครวญด้วยความสลด บ้างก็เริ่มการอธิษฐาน ท่ามกลางเสียงดนตรีคลอเคล้า 

บุคคลสำคัญจากทั่วโลกกว่า 200 คน ทั้งพระมหากษัตริย์ ผู้นำทางการเมืองและทางศาสนา อาทิ สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชินีเปาลาแห่งเบลเยียม สมเด็จพระราชินีนาถมาร์เกรเธอที่ 2 แห่งเดนมาร์ก และ เจ้าชายเฮนริกแห่งเดนมาร์ก พระราชสวามี เจ้าชายชาลส์ เจ้าชายแห่งเวลส์ สมเด็จพระราชาธิบดีควน การ์โลส และสมเด็จพระราชินีโซเฟียแห่งสเปน นายซิลวีโอ แบร์ลุสโกนี นายกรัฐมนตรีอิตาลี นายจอร์จ ดับเบิลยู บุช ประธานาธิบดีสหรัฐอเมริกา นายโทนี แบลร์ นายกรัฐมนตรีสหราชอาณาจักร นายฌัก ชีรัก ประธานาธิบดีฝรั่งเศส รวมทั้งโคฟี อันนัน เลขาธิการสหประชาชาติ และเหล่าผู้นำชาติอาหรับเดินทางมาร่วมพิธีกันอย่างคับคั่ง โดยรวมกันอยู่ในที่นั่งด้านซ้ายของปะรำพิธี ตรงข้ามกับที่นั่งของบรรดาพระคาร์ดินัลแห่งวาติกัน ขณะที่ผู้แสวงบุญคาดว่ามีนับ 2 ล้านคนเบียดเสียดกันอยู่ในลานของจัตุรัสเซนต์ปีเตอร์

ทั้งนี้ คาดว่ามีผู้ศรัทธาอีกหลายล้านในทั่วโลกกำลังเฝ้าชมพิธีดังกล่าวผ่านการถ่ายทอดสดจากจอโทรทัศน์

ตามขนบธรรมเนียมของวาติกัน ภายหลังพิธีมิสซาสิ้นสุดลง หีบพระศพของพระสันตะปาปาจะถูกนำไปใส่หีบเคลือบสังกะสี ก่อนจะบรรจุลงในหีบไม้โอ๊คและนำไปฝังลงภายใต้แท่นหินอ่อนภายในสุสานใต้ดินในมหาวิหารนักบุญเปโตร

**ดูเพิ่ม**
 พิธีปลงพระศพสมเด็จพระสันตะปาปาเบเนดิกต์ที่ 16- การสิ้นพระชนม์และพิธีฝังพระศพสมเด็จพระสันตะปาปาฟรานซิส

**แหล่งข้อมูลอื่น**
  สำนักข่าวเอเอฟพี date=2007-10-11 -  สำนักข่าวรอยเตอร์
หมวดหมู่:พิธีกรรมในศาสนาคริสต์
ยอห์น ปอลที่ 2
หมวดหมู่:พิธีศพในนครรัฐวาติกัน
หมวดหมู่:การขนส่ง

การคมนาคม การขนส่ง หมายถึงการเคลื่อนย้ายคนและสินค้าจากที่หนึ่งไปยังอีกที่หนึ่ง

**หมวดหมู่ที่เกี่ยวข้อง**
 :หมวดหมู่:การสื่อสาร โทรคมนาคม (การแลกเปลี่ยนข้อมูล)
หมวดหมู่:กระบวนการ
หมวดหมู่:เทคโนโลยีแบ่งตามประเภท
หมวดหมู่:อุตสาหกรรม